open-index/open-wikipedia-markdown huggingface dataset:
屏山天水圍公共圖書館

**屏山天水圍公共圖書館**（）係香港新界元朗區嘅一間圖書館，屬康樂及文化事務署轄下香港公共圖書館系統管理嘅主要圖書館，樓面面積 6,100 平方米，係香港規模第二大嘅公共圖書館，僅次於總館香港中央圖書館，位於屏山聚星路１號屏山天水圍文化康樂大樓高座。喺2013年2月28號啟用，係香港第一間設有戶外閱讀環境嘅公共圖書館。圖書館主要為元朗區，以至成個新界西北區居民服務。

## 名
規劃同起嗰時曾經叫做「新天水圍公共圖書館」，之後依照康文署參照附近設施同附近道路名稱嘅場地命名指引，正式命名為上述嘅名。名包咗屏山同天水圍兩笪地方，同南丫島南段公共圖書館及南丫島北段公共圖書館同樣有十個中文字，係香港公共圖書館系統中名最長嘅圖書館之一，而英文名就係系統中最長，有三十一個羅馬字母。為咗方便稱呼，使用者通常嗌呢間圖書館做「屏山圖書館」或者「天水圍圖書館」，不過「天水圍圖書館」亦可指位處天澤邨嘅天水圍北公共圖書館。

## 歷史
1997年11月3號，臨時區域市政局轄下嘅元朗區委員會考慮到元朗區人口喺2006年將增加至59萬多人，而區內又只有一間喺壽富街元朗政府合署嘅元朗公共圖書館，故此元朗區委員會決定喺天水圍新市鎮起天水圍公共圖書館。但係圖書館遲遲未落成，故此需要興建臨時天水圍公共圖書館（即此圖書館），功能係喺天水圍公共圖書館落成前，為天水圍南居民提供服務。臨時圖書館於2001年10月12號開館。

根據2007年香港立法會文件表示，天水圍公共圖書館好受區內居民歡迎，平均每日外借圖書館資料為 4682 件。圖書館繁忙時間，平均每個鐘大約兩千到訪人次，每日有 12000 到訪人次。

2011年11月，香港政府新聞公報及報章《am730》聲稱該圖書館會於2012年年底啟用。圖書館嘅自修室在2012年11月19號首先投入服務，而喺2013年1月2號，時任康樂及文化事務署署長馮程淑儀簽署命令，宣布新圖書館（即呢間圖書館）自同年2月28號起投入服務，而位於嘉湖銀座的圖書館由同一日起唔再開放。天水圍公共圖書館嘅原址已改建成香港賽馬會投注站同太興餐廳。

該圖書館係為咗取代此前位於嘉湖銀座嘅天水圍公共圖書館而興建，該館雖用咗約十年，一直屬臨時性質。喺臨時區域市政局解散後，特區政府計劃喺天福路同屏廈路交界（近西鐵綫天水圍站）起新嘅圖書館同埋綜合大樓，樓面面積按新主要圖書館規格6,200平方米而建。最後喺2013年2月28號啟用。

## 設計
圖書館由建築署（溫灼均建築師）設計，參考咗屏山傳統建築風格，加埋石磚、木屏風同生銹鐵物料，建築師希望呢到達到「傳統與現代共融」嘅效果。棟樓全層都有花圃同綠化平台，玻璃幕牆可以將自然光線引到館入面，日頭慳翻七成電。圖書館環境保護設計攞到香港建築師學會頒授2011年年獎 —— 全年境內建築大獎。之後攞到2012年香港工程師學會卓越結構大獎（香港項目），無幾耐又攞埋 2014年亞洲最具影響力設計獎優異獎。

## 設施及館藏
圖書館七層樓，面積六千一百平方米。除咗有成人圖書館、兒童圖書館同參考圖書館之外，係一樓亦都有青少年圖書館，係全港第二間有青少年圖書館嘅公共圖書館。而三樓報刊閱覽部隔籬嘅小說天地，係專門擺唔同款小說嘅區域。而一樓學生自修室提供 228 個位。

圖書館開頭藏書約 270,000 本，依加多咗去到 330,000 本，有 15,000 件錄音資料同唯讀記憶光碟、參考館藏（包括香港特藏及地區特藏、一般參考圖書、字典及指南等）就有 30,000 本。除咗噉，館都有咖啡閣同綠化天台。

### 樓層

## 使用狀況
呢個館係成個元朗區最多人用嘅公共圖書館，每日平均到訪人數有三至四千人次，平均借出嘅資料數量係三至四千件。另外，呢個館亦係全港第一間喺夜晚舉辦活動嘅公共圖書館，有成七十個中學生2013年10月11喺通宵係圖書館入面做多項活動。

## 爭論
雖然呢個圖書館設計夠創新，攞到幾個建築獎，有啲人叫呢間圖書館係「香港最靚公共圖書館」。但係圖書館規則同香港所有嘅圖書館一樣，唔畀公眾進行影相同錄影。呢間圖書館對唔畀影相，拍片嘅管理比圖書館重更加嚴，康文署喺場內各層出入口、服務台、𨋢前、樓梯、兒童圖書館同埋自修室都貼咗「禁止拍攝」嘅告示，各層有派保安𥄫實。有網民話拎部電話出嚟，有啲影六樓綠化平台嘅外風景都俾保安阻止。而屏山原居民鄧達智就覺得，大樓設計夠特別，可以做旅遊景點，唔使完全唔畀公眾影相，結果康文署企硬唔會對圖書館嘅攝影規限做修改或者放寬。

## 開放時間

## 參考

## 睇埋
* 康樂及文化事務署
* 香港公共圖書館
* 香港中央圖書館
* 九龍公共圖書館

## 出面網頁
* 香港公共圖書館
* 香港公共圖書館 - 屏山天水圍公共圖書館
* 屏山天水圍圖書館2‧28開放 (25.2.013)
* 屏山天水圍圖書館2‧28開放 (25.2.013)

分類:香港公共圖書館
分類:天水圍
屯門公共圖書館

**屯門公共圖書館**（英文：**Tuen Mun Public Library**）係一間喺香港屯門嘅公共圖書館，喺新界屯門市中心，圖書館樓面面積3,250平方米，喺1989年12月19號啟用，康樂及文化事務署管理。

## 出面網頁
* 香港公共圖書館 - 屯門公共圖書館

分類:香港公共圖書館
分類:屯門
澳門1號巴士

**澳門1號巴士**係一條由澳門公共汽車有限公司做緊，由關閘來回媽閣嘅路線。

## 背景
1948年成立，1號係澳門第一條巴士線，1988年之前由新福利嘅前身福利嚟做，由青洲來回媽閣。

1990年，因應筷子基區嘅發展需要，總站由青洲搬咗去筷子基。

2008年12月7號之前，1路線係由筷子基總站來回媽閣總站嘅巴士路線，大約半個鐘頭一班車。

2008年12月7號，澳門特別行政區政府交通事務局就開始搞第一階段巴士線調整計劃，1A同34都取消咗唔行提督馬路到媽閣嘅一段路，而呢條線就將總站搬咗去關閘總站，而1A同34唔行嘅地方，就由呢條線頂上，同埋為咗畀乘客有時間轉乘1A同34，呢條線嘅班次都加密到八至十分鐘一班。

2011年8月1號，呢條線改由維澳蓮運公共運輸股份有限公司接手嚟做。

2011年8月2號，由於呢條線超多人搭維澳蓮運唔夠司機，搞到班次嚴重甩班，最後要新福利臨時派支援車嚟幫手。

2011年8月28號，因於維澳蓮運爆發挖角潮，新福利唔再派車幫維澳蓮運支援。

2013年10月2號，維澳蓮運申請咗破產，所以呢條線暫時由交通事務局接手九個月。

2014年7月1號，呢條線改由澳門新時代公共汽車股份有限公司接手嚟做。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2018年8月1號，呢條線改由澳門公共汽車有限公司接手嚟做。

2018年12月15日，因關閘地下巴士總站重新啟用，呢條線改為雙向線。

## 用車

喺福利時代，呢條線主要係用從英國買返嚟嘅二手Bristol L5G車。後嚟因為冇咩人搭，就變咗用三菱Rosa嚟出車，不過間唔中都會派中巴嚟行（好似係平治O814(B車)等等），後嚟因為1A同34縮短咗條線唔行提督馬路到媽閣，加埋將呢條線總站搬到關閘之後就多人搭返，就用咗大巴嚟出車（蘇州金龍10米／12米(K06-K125)，間唔中都會派猛獅13.230(M車)嚟行。

### 新福利時期
喺2011年7月31號之前，呢條線出車車種分別係：
*蘇州金龍10米大巴
*蘇州金龍12米大巴
*猛獅13.230

### 新時代時期
喺2011年7月31號之後，呢條線出車車種分別係：
*宇通ZK6118HGE—做主力車
*間唔中會派宇通ZK6128HGE嚟做

### 澳巴時期
*宇通ZK6125HNG

## 走線
### 車費
*全程車費：澳門幣六蚊。
*用澳門通全民卡，只係扣三蚊，其餘由政府畀。
*用澳門通學生卡，只係扣一個半，其餘由政府畀。
*用澳門通長者卡，免費，由政府畀。

### 服務

### 停站

## 客量
呢條線一開始至到2008年間，由於有1A、34嘅競爭（1A、34同1號行嘅路都係一樣），加上1A、34班次超多，搞到1號線冇咩獨市地位搭呢條線嘅人超少，而令到要派小巴三菱Rosa嚟行。後來1號線總站搬到關閘總站，加上1A、34取消唔行提督馬路到媽閣一帶，令到1號線變咗獨市嚟做，就越來越多人搭，開始唔再派三菱Rosa小巴嚟行，變咗派大巴嚟行呢條線。

呢條線除了要搞掂下環區嘅人流之外，有時重要幫吓手搞掂埋喺十六浦到提督馬路上不到3號嘅人，所以成日爆晒人頂晒閘，所以又被人叫做**「另一條線王」**。雖然關閘總站附近有好多巴士線（好似係5、10、18號等等）選擇去媽閣總站，但係喺落面情況入面1號就比較有啲優勢：
*5號日頭方便，晚豆黑就好晒時間（經常喺水坑尾塞車）；
*9號班次疏啲，而且要兜去南灣，搞到行車時間好長；
*10號雖然班次夠密，但係要經新口岸、中區、黑沙環，比9號重要長；
*18號要兜去黑沙環、南灣、旅遊塔，喺咁多選擇入面最麻煩；
由於呢條線經過嘅站數少（比其他線方便），而且近年嚟有大量嘅遊客行完澳門要返大陸，搞到呢條線最大嘅對手－5號喺晚豆黑係水坑尾成日塞車，令到搭呢條線嘅人係咁增加。

## 相簿

New Era 3009 1.JPG|新時代做嘅1號


## 參考資料

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車股份有限公司
沙田公共圖書館

**沙田公共圖書館**（）係一間喺香港沙田嘅公共圖書館，康樂及文化事務署管理，喺香港新界沙田源禾路1號，喺1987年2月16號啟用。圖書館樓面面積3,318平方米，係香港規模第五大嘅公共圖書館。

## 出面網頁
* 香港公共圖書館 - 沙田公共圖書館

分類:香港公共圖書館
分類:沙田
沙頭角公共圖書館

**沙頭角公共圖書館**（）係香港沙頭角一間嘅公共圖書館，亦係香港最北邊嘅圖書館，由康樂及文化事務署管理。舊館喺沙頭角邨第20座地下1號舖，2021年5月28號搬去同邨「藍屋」迎海樓地下新館。

## 場內設施
* 成人借閱圖書館
* 兒童借閱圖書館

## 出面網頁
* 香港公共圖書館 - 沙頭角公共圖書館
東涌公共圖書館

**東涌公共圖書館**（）係香港一間公共圖書館，康樂及文化事務署管理，喺新界東涌文東路39號東涌市政大樓地下同1樓，喺2004年4月3號啟用，當時喺逸東商場2樓211號舖，係小型圖書館，之後喺2010年7月27號搬東涌市政大樓同升呢分區圖書館，圖書館樓面面積2,700平方米。

## 出面網頁
* 香港公共圖書館 - 東涌公共圖書館

類:香港公共圖書館
類:東涌
土瓜灣公共圖書館

**土瓜灣公共圖書館**（）係一間喺香港土瓜灣嘅公共圖書館，康樂及文化事務署管理，喺土瓜灣政府合署5至6樓。
## 場內設施
* 成人借閱圖書館
* 兒童借閱圖書館
* 推廣活動室
* 互聯網資訊站
* 多媒體資料圖書館
* 報刊閱覽部
* 參考圖書館
* 學生自修室

### 設施樓層

## 出面網頁
* 香港公共圖書館 - 土瓜灣公共圖書館

分類:香港公共圖書館
分類:土瓜灣
周嘉莉

**周嘉莉**（英文：**Rachel Chau**，）係前香港亞洲電視女藝員，曾參選過2011年亞洲小姐競選而入行，主持過唔少亞視節目同埋最出名係做《六合彩》等主持，2021年被獲得無綫電視參與演出。
駱克道公共圖書館

**駱克道公共圖書館**（）係一間喺香港灣仔嘅公共圖書館。康樂及文化事務署管理，喺香港灣仔軒尼詩道225號駱克道市政大廈4至5樓，灣仔區三間圖書館之一（香港中央圖書館，黃泥涌公共圖書館）。

## 出面網頁
* 香港公共圖書館 - 駱克道公共圖書館

分類:香港公共圖書館
分類:灣仔
張家瑩

**張家瑩**（英文：**Grace Cheung Ka Ying**，），前香港亞洲電視女藝員，2007年亞洲小姐競選攞冠軍而入行，讀過亞洲電視藝員訓練班，但因為嗰時亞視已經無乜點拍電視劇，所以主要都係做節目主持工作，淡出娛樂圈之後改名**張珮汶**。
北角公共圖書館

**北角公共圖書館**（）係一間喺香港北角嘅公共圖書館。康樂及文化事務署管理，喺香港島北角百福道北角街市大廈地下。

## 出面網頁
* 香港公共圖書館 - 北角公共圖書館
鰂魚涌公共圖書館

**鰂魚涌公共圖書館**（）係一間喺香港鰂魚涌嘅公共圖書館。康樂及文化事務署管理，喺香港鰂魚涌街38號鰂魚涌市政大廈4至5樓。

## 出面網頁
* 香港公共圖書館 - 鰂魚涌公共圖書館
菲士 (電路)

**菲士**，**灰士**（音譯自，又叫**保險絲**）係一種駁喺電路上保護嘅即用即棄零件。原理係電流過大時，菲士就會熔斷，避免電路或者電器損爛。當菲士熔斷後要換過個新嘅。
## 史
## 睇埋
*水氣掣
呂麗紅

**呂麗紅**（**Lui Lai Hong**），外號「神奇呂俠」，香港教育界人士，因為以全香港人工最低校長，成功挽救元朗錦田元岡幼稚園避免殺校危機，成為香港傳奇人物。佢嘅故事改編成電影《五個小孩的校長》，由楊千嬅飾演佢嘅角色。

## 生平
呂麗紅出身於香港基層家庭，中學畢業後投身幼兒教育工作，之後半工讀修讀幼兒教育文憑，2007年攞到教育學位。原本擔任愉景灣國際幼稚園主任，2008年因為身體欠佳而提早退休，計劃同老公環遊世界。 

2009年因為佢喺報紙度睇到元朗錦田只剩返五個學生嘅元岡幼稚園，以全香港港最低人工4500蚊招聘校長，若果無人接手做校長呢間幼稚園就要執笠。呂麗紅決定打消退休念頭，應徵全香港最低人工校長，故事俾報紙同無綫電視節目《星期二檔案》報道，佢嘅故事喺香港廣泛流傳，喺香港社會引起極大嘅迴響，各界紛紛捐錢畀元岡幼稚園，並且有義工隊幫元岡幼稚園進行翻新。

呂麗紅唔單止成功挽救幼稚園避免殺校，五年間學生人數更由五個變成六十四個，連大學講師都將囝囡送去呢間幼稚園讀書。佢將國際學校推崇嘅「蒙特梭利教學法」搬到元岡幼稚園，著重啟發細路嘅五官感覺，喺教育界贏得口碑。

## 個人榮譽
* 行政長官社區服務獎狀（2015年）
* 香港教育學院榮譽院士（2016年）

## 參考

類:香港教育大學榮譽院士
類:香港教育大學舊生
麗紅
香港仔公共圖書館

**香港仔公共圖書館**（）係一間喺香港香港仔嘅公共圖書館。康樂及文化事務署管理，喺香港香港仔大道203號香港仔市政大廈3樓。

## 史
而家嘅香港仔公共圖書館係第二代。第一代館址係喺香港仔大道52-64號雙喜大廈，1974年5月7號啟用，1978年7月16號關閉。隨住香港仔市政大廈起好，第二代館址喺1983年5月10號啟用。

2021年12月19號第7屆香港立法會選舉嗰日香港仔公共圖書館暫停開放，方便選民去同一棟樓嘅香港仔體育館投票站投票。雖然以往香港仔體育館都有做過投票站，但要停埋圖書館運作係第一次。

## 參考

## 出面網頁
* 香港公共圖書館 - 香港仔公共圖書館

分類:香港公共圖書館
分類:香港仔
花園街公共圖書館

**花園街公共圖書館**（）係一間喺香港旺角嘅公共圖書館。康樂及文化事務署管理，喺九龍旺角花園街市政大廈4至5樓。

## 出面網頁
* 香港公共圖書館 - 花園街公共圖書館
荔枝角公共圖書館

**荔枝角公共圖書館**（）係一間喺香港荔枝角嘅公共圖書館。康樂及文化事務署管理，喺九龍荔灣道19號地下至1樓。

## 出面網頁
* 香港公共圖書館 - 荔枝角公共圖書館
保安道公共圖書館

**保安道公共圖書館**（）係一間喺香港長沙灣嘅公共圖書館。康樂及文化事務署管理，喺1988年3月29號啟用，喺九龍保安道325至329號保安道市政大廈2樓。

## 出面網頁
* 香港公共圖書館 - 保安道公共圖書館
廣東省立中山圖書館

**廣東省立中山圖書館**（；）係中國廣東省廣州市嘅一間圖書館，有三間分館。呢間圖書館喺1912年成立。呢間圖書館重係廣東省級綜合性公共圖書館、中國國家一級圖書館，又係中國文化信息資源分享工程廣東省分中心、廣東省古籍保護中心、中國全國圖書館聯合編目中 心廣東省分中心嘅所在地。呢間嘢嘅歷史都幾耐吓，而且入面㔷埋咗好多海內外出名嘅書。

## 史
呢間嘢喺成立之前係明朝嗰時嘅南園，後嚟變咗清朝嗰時嘅廣雅書局嘅圖書大樓，而抗風軒就係孫中山早年搞革命活動嘅秘密據點（而家係孫中山文獻館）。到咗民國元年（1912年）先至開辦咗間圖書館響呢度，嗰時最初嘅名係「廣東省立圖書館」。到咗民國九年（1919年），梁鼎芬後人按佢哋嘅遺願，將600幾櫃㔷埋咗嘅20000幾冊書冚唪唥捐咗畀廣東省圖書館，嗰時重係省圖收到嘅第一批私人捐嘅圖書，而數量差唔多嗰時省館㔷埋咗嘅書總量嘅兩倍。

到咗民國十六年（1928年），嗰時住喺美國、加拿大、墨西哥、古巴等地嘅華僑為咗記得孫中山先至出錢起咗「廣州市中山圖書館」，甚至喺民國廿二年（1934年）嗰時起好。到咗中華人民共和國成立咗之後嘅6年（1955年），廣東省立圖書館同廣州市中山圖書館合併咗而改名做而家嘅廣東省立中山圖書館。到咗1986年，廣東省立中山圖書館搬咗嚟文明路215號嗰邊之後，原館先至改名做孫中山文獻館。嗰時鄧小平同志重幫呢間嘢寫咗個館名。

到咗2003年，廣東省政府出咗5億蚊嚟搞佢嘅改擴建工程，而工程正式喺2006年12月10號開始喐手，甚至喺2008年嗰時俾住房同城鄉建設部話咗係綠色建築同低能耗建築雙百示範工程。為咗搞好呢單嘢嘅建設進度，喺2007年6月——2010年9月，呢間嘢甚至喺廣州大學嘅桂花崗校區搞咗間桂花分館，重將借閱部、報刊部、外文部、採編部、公關部等緊要嘅業務部門從文明路總館搬到嗰邊繼續向公眾同讀者搞服務。而工程一直到2010年12月30號先至結束仲重新正式對外開放。

## 三間分館嘅詳細位置
*文明總館：越秀區文明路215號，隔籬冇幾遠就係中國國民黨第一次全國代表大會舊址。
*文德分館：越秀區文德路81號，隔籬冇幾遠就係廣州市第十三中學。
*桂花分館：白雲區嘅桂花路，廣州大學桂花崗校區入面。

## 附近嘅交通
* 地鐵：
*: 文明路總館／文德分館：：農講所站

* 電車：
*: 文明路總館：中山圖書館站
*: 桂花分館：桂花崗站

*巴士：
*: 文明路總館：中山圖書館站
*: 文德分館：文德路站
*: 桂花分館：桂花崗站

## 註

## 攷
* 广东省立中山图书馆简介

## 出面網頁
* 广东省立中山图书馆官网
廣園汽車客運站

，又叫或，係中國廣東省廣州市嘅一個客運站，喺白雲區廣園中路嘅麓景路口對面。呢個客運站喺2000年起好。

## 佔地面積
面積係16000平方米，有32個發車位。

## 主要經營
呢個車站主要係經營去深圳、東莞、珠海、湛江、吳川、電白、茂名、肇慶、新豐、佛岡、汕頭、汕尾（海豐、陸豐）、新會（江門）等地，同埋去遼寧、河南、山東、浙江、江蘇、福建、江西、安徽、湖南、湖北、陝西、四川、廣西、海南呢啲車。

## 附近嘅交通
*巴士：
*:廣園客運站總站、廣園中路站

## 出面網頁
*广园客运站
朱滙林

**朱滙林**（，，）係香港男演員，而家係香港無綫電視部頭合約男藝員。

2007年佢喺無線電視舉辦嘅TVbeople選舉入面獲選，做旗下藝員。出道初頭主要係做主持，2012年佢喺處境劇《愛·回家》飾演李志成（醒哥）令佢多人識。

## 演出
### 電視劇（[[無綫電視]]）

### 節目（[[無綫電視]]）

### 電影
*2010年：72家租客

## 參考

## 出面網頁
* 
* TVbeople
* 
* 
*
科樂美

**科樂美株式會社**（；；）；簡稱**科樂美**（；；）；佢喺日本係一間較大規模嘅電子遊戲軟體製作商，成立喺1969年3月21號嘅大阪府，而家總部就喺東京都。

## 簡介
“KONAMI”呢個名出喺以下呢三維嘅姓氏前兩個英文字母搞出嚟嘅，其中：
*KO——上月景正嘅上月氏（Kōzuki）
*NA——仲真良信嘅仲真氏（Nakama）
*MI——宮迫龍雄嘅宮迫氏（Miyasako）
“KONAMI”官方中文譯名「科樂美」係後嚟2000年入咗中華地區先至改出嚟嘅名。

科樂美嘅遊戲產品涉及街機、電子遊戲機、掌機...等多個領域，其中經典大作，包括：《寂靜嶺》、《 惡魔城》、《魂斗羅》、《赤色要塞》、《潛龍諜影》、《實況足球》、《遊戲王》、《宇宙巡航艦》、《沙羅曼蛇 》、《實況野球》、《Dance Dance Revolution》、《心跳回憶》...等等。

## 商標

File:Konami 1st logo.png|科樂美第一代商標，使用喺1981年3月至1986年7月，底線有Soft Ware
File:Konami 2nd logo.png|科樂美第二代商標，使用喺1986年8月至1998年10月
File:Konami 3rd logo.png|科樂美第三代商標，使用喺1998年10月至2003年3月31日
File:Konami 4th logo 2.svg|科樂美第四代商標，使用喺2003年4月1日至今


## 有關嘅嘢
* 喺日文入面，573係日文呢三個字嘅譯音，所以成日用嚟搞科樂美同佢嘅子公司名嘅通假字。

## 官網
* 科樂美株式會社 
* 科樂美全球首頁 
* 科乐美软件（上海）有限公司 
* 
* YouTube科樂美官方頻道

類:日本公司
陳建文

**陳建文**（，）係香港男演員，歌手，2004簽入，而家係無綫電視基本藝人合約男藝員。

## 簡歷
陳建文2002年喺北京現代音樂學院畢業，修讀電結他同現代音樂。2005年佢講無綫第19期無綫藝員訓練班，之後加入無綫做演員，多數用專業人士同客串身份喺劇集登場。

佢平時自己亦同朋友夾樂隊。2009年拍《天與地》做酒吧結他手一角嗰陣，畀監製戚其義發現佢音樂才能，叫佢幫劇入面陳豪角色寫歌，教劇入面多位主要演員彈結他，之後更為呢套劇錄三十幾首電結他配樂。嗰次之後，佢更為TVB多套劇集整配樂，包括《心戰》、《4 in Love》、《愛我請留言》等等。

2014年佢喺《老表，你好Hea！》飾演街頭流浪漢「半紅不黑」樂隊隊長，嘅劇中大曬歌喉，令佢多人識。

2018年1月25號開始結婚。

## 演出作品

### 電視劇（[[無綫電視]]）

## 廣告
* 2015年：匯駿財務

## 參考
*2015年1月9號節目《今日VIP》專訪

## 出面網頁
*
*
陳永業

**陳永業**（**Ariff Chan**，）係香港無綫電視前男藝員同節目主持，香港電台節目主持。因為佢主持無綫娛樂訪談節目《今日VIP》，畀王祖藍惡搞扮一個似佢嘅角色「頭兩頁」，重講佢口頭蟬「我今日學咗好多嘢」而令佢多人識。

## 生平
陳永業喺1990年入行做香港電台唱片騎師，曾經喺1994年出唱碟《移情別戀》，同埋喺香港電台第一台同蔡齡齡一齊主持《開心新航線》，同時亦喺1993年到1999年為上海東方廣播電臺《上錄音樂萬花筒》主持中文歌曲龍虎榜，廣受大陸歌迷歡迎，1999年到2001年主持香港電台第一台《樂天新一派》。之後佢轉投無綫電視，做娛樂訪談節目《今日VIP》其中一位主持，同埋擔任無綫電視多套節目嘅旁白。

## 電視劇演出

## 註

## 參考

## 出面網頁

* 香港電台網站
*
油蔴地公共圖書館

**油蔴地公共圖書館**（）係一間喺香港油蔴地嘅公共圖書館。康樂及文化事務署管理，喺九龍油蔴地上海街251號地下A座及1至3樓。圖書館原先喺上海街250號油麻地停車場大廈地面同埋閣樓，但由於需要興建中九龍繞道而拆卸，2020年11月1日關閉。

## 註釋

## 出面網頁
* 香港公共圖書館 - 油蔴地公共圖書館

分類:香港公共圖書館
分類:油麻地
我愛下午茶

《**我愛下午茶**》（）係香港亞洲電視製作嘅清談資訊節目，喺2014年5月5號首播，係亞洲電視近年再次製作嘅婦女節目。而家逢禮拜一到五14:30到15:00喺本港台，同埋16:30至17:00喺亞洲台播。節目由袁潔儀、蔡梓銘、姚嘉雯、林睿主持，圍繞趣味、健康、美容、寵物、烹飪、生活享受等元素。

## 參考
Sports@TV

《**Sports@TV**》係香港亞洲電視製作嘅體育節目，由蔡錦豐、刑安邦等旁白，由2014年11月29號開始逢禮拜六、日23:00-23:10喺本港台播放，但之後因資源短缺喺2015年1月4號之後停播；後因亞視對香港超級足球聯賽嘅承諾唔能夠達標（整足球體育節目），香港足球總會曾經一度打算同亞視提前解約，所以呢個節目由2015年3月1號開始逢禮拜日再度製作同播放。

## 參考
腦垂體機能低下症

**腦垂體機能低下症**（）係指腦垂體分泌嘅其中一種或者幾種荷爾蒙唔夠嘅病，如果腦垂體分泌嘅八種荷爾蒙當中嘅大部份都唔夠，噉就可以稱為泛腦垂體機能低下症（）。
牛池灣公共圖書館

**牛池灣公共圖書館**（）係一間喺香港牛池灣嘅公共圖書館，康樂及文化事務署管理，喺九龍清水灣道11號牛池灣市政大廈5至6樓。

## 出面網頁
* 香港公共圖書館 - 牛池灣公共圖書館
新蒲崗公共圖書館

**新蒲崗公共圖書館**（）係一間喺香港新蒲崗嘅公共圖書館，喺1997年4月30號啟用，康樂及文化事務署管理，喺九龍新蒲崗崇齡街33號新蒲崗廣場3樓全層，有學生自修室，黃大仙區 兩間圖書館之一（牛池灣公共圖書館）。

## 出面網頁
* 香港公共圖書館 - 新蒲崗公共圖書館

分類:香港公共圖書館
分類:新蒲崗
牛頭角公共圖書館

**牛頭角公共圖書館**（）係一間喺香港牛頭角嘅公共圖書館，康樂及文化事務署管理，喺九龍牛頭角道183號牛頭角市政大廈2至3樓。

## 出面網頁
* 香港公共圖書館 - 牛頭角公共圖書館
瑞和街公共圖書館

**瑞和街公共圖書館**（）係一間喺香港觀塘嘅公共圖書館，康樂及文化事務署管理，喺九龍觀塘瑞和街9號瑞和街市政大廈5至6樓。

## 出面網頁
* 香港公共圖書館 - 瑞和街公共圖書館
順利邨公共圖書館

**順利邨公共圖書館**（）係一間喺香港順利邨嘅公共圖書館，康樂及文化事務署管理，喺九龍觀塘順利邨道33號順利邨體育館3樓。

## 出面網頁
* 香港公共圖書館 - 順利邨公共圖書館
嘉朗豪庭

**嘉朗豪庭**（**Carlton Court**）係香港私人屋苑，喺九龍紅磡馬頭圍道80號，有1座29層高嘅樓，設有住客會所同停車場，附近係紅磡花園、悅目同昇御門，發展商係嘉華集團，1999年6月起好。

嘉朗豪庭中層以上視野可跨越周邊樓宇，東眺紅磡至九龍灣市貌兼享遠海景。物業行去將來何文田站需要8分鐘時間。

## 參考
*舊區新廈 嘉朗豪庭複式罕有　視野開揚
九龍區專線小巴88線

**九龍區專線小巴88線**係香港一條來往啟德（啟晴邨）同黃大仙嘅專線小巴線，用循環線方式運作。

呢條線提供啟德發展區（啟晴邨同德朗邨）來往九龍城、黃大仙同新蒲崗嘅專線小巴服務，係2014年6月6號刊憲公開招標6組共8條專線小巴新路線其中一條，呢條線自成一組承投，最後由長利貿易有限公司（港島專線小巴26線營辦商）投得，來往啟德（啟晴邨）同黃大仙站，喺2015年2月1號起投入服務，主要方便啟德發展區（啟晴邨同德朗邨）一帶居民來往九龍城街市同黃大仙大成街街市買嘢，或者到港鐵黃大仙站轉乘港鐵往返各區。

## 參考


## 連結
*小巴薈：九龍區專線小巴88線
上水公共圖書館

**上水公共圖書館**（）一間喺香港上水嘅公共圖書館，康樂及文化事務署管理，喺上水智昌路13號石湖墟市政大廈3樓，有成人圖書館、兒童圖書館、自修室同多媒體中心等。

## 出面網頁
* 香港公共圖書館 - 上水公共圖書館
粉嶺公共圖書館

**粉嶺公共圖書館**（）一間喺香港粉嶺嘅公共圖書館，康樂及文化事務署管理，喺粉嶺聯和墟和滿街9號御庭軒基座2樓，喺2003年1月啟用，有成人圖書館、兒童圖書館、多媒體中心等。

## 出面網頁
* 香港公共圖書館 - 粉嶺公共圖書館
英國旗

**英國旗**，係英國嘅國旗，正式嗌法係**聯合王國旗**（Flag of the United Kingdom），又叫做**聯合傑克**（The Union Jack）或者**聯合旗**（Union Flag），由藍底白邊紅色聖佐治十字，紅白交錯嘅安得烈十字、柏德歷十字設計。英國國旗似個中文嘅「米」字，所以有個花名「米字旗」。米字旗其實係由英格蘭、蘇格蘭同愛爾蘭三支旗嘅圖案合併而成。威爾斯由於早期已經畀人認為係英格蘭嘅一部份，所以米字旗上面無。米字旗最早其實係王室嘅旗幟，即使到咗今日，英國都無法律確認米字旗做英國國旗，不過佢晌功能上同國旗已經無乜差別。

英國國旗嘅比例同用色其實冇明文規定。2008年曾經試過引入法案寫明比例同顏色，但係法案冇通過。

## 設計

如果旗幟想整成其他比例例如5:3嘅陸軍旗，製旗人須按照指定規則調校線條比例，唔可以就咁將2:1版本直接縮放。
### 色彩
英國國旗嘅用色，正式講其實冇明文規定，只要分得出紅藍就得，但係實際用色通常會係下面呢啲
：

## 註

## 攷
何紫綸

**何紫綸**（，），真名**何佩嫺**，係香港模特兒，藝人公司Star Team創辨人，亦幫過香港電視網絡拍《第二人生》、《導火新聞線》及《夜班》等電視劇。佢喺玫瑰崗學校中學部度畢業。另外，佢係一個基督徒。

何紫綸曾經同藝人張栢芝細佬張豪龍拍拖9年，最後散咗，之後識咗另一位男人Gary Lam，拍拖兩年後喺2015年拉埋天窗。佢亦曾經同藝人莊思敏搞過生意，但因為蝕大錢而反面。佢喺2015年底成立藝人公司STARTeam，旗下有個組合叫星座少女（Staries）。

## 參考
謝芷倫

**謝芷倫**（，，） ，又名謝㺭圻，係香港女演員，協恩中學舊生，幫過香港電視網絡拍《大眾情性》、《來生不做香港人》等電視劇，當中比較出名嘅角色係《大眾情性》嘅性治療師「莫翠蓮」。因為港視未攞到牌無劇開，佢過咗去無綫電視參選2014年度香港小姐競選，屬大熱佳麗，最後入圍5強，2016年加入無綫電視，2017年憑演出處境劇《愛·回家之開心速遞》嘅拜金秘書「林美香」再次畀觀眾留意。

## 演出
### 電影
*2016年：《S風暴》 飾 司儀
*2016年：《驚心破》 飾 司儀
*2016年：《賭城風雲III》 飾 高級賓客
*2016年：《寒戰II》 飾 Cathy Choi
*2017年：《喵星人》 飾 主播
*2017年：《原諒他77次》 飾 律師樓接待員
*2017年：《常在你左右》 飾 護士
*2017年：《我老婆未結婚》
*2018年：《脫皮爸爸》 飾 護士
*2020年：《我的筍盤男友》 飾 管家 Kay

## 參考
 

## 出面網頁
*2014香港小姐競選 - 1. 謝芷倫 Jan Tse - 佳麗檔案 - tvb.com
*
*
類:前香港電視網絡女藝員
馬尾

**馬尾**係種髮型，將大部份頭髮向後集中，喺後尾枕對上嘅位置紮住，睇落似馬嘅尾。呢隻髮型通常女人整，不過男人都可以整，頭髮夠長就得。

## 睇埋
*辮
*孖辮
馬尾 (搞清楚)

**[[馬尾]]**係種髮型，亦可以係：
*馬嘅尾
*馬尾 (福州)，中國福建福州嘅區
*馬尾 (星官)，中國古代星官
鼓樓

**鼓樓**係東亞傳統建築，即係放鼓嘅高樓，通常喺寺廟或者城池，多數係報時或者慶典用。
## 睇埋
*鐘樓
*鐘鼓樓
鼓樓 (搞清楚)

**[[鼓樓]]**係東亞傳統建築，亦可以係中國地名：
*鼓樓區，多個同名區
*鼓樓街道，多個同名街道政區
*北京鼓樓同鐘樓：北京嘅歷史建築兼文物，其中南樓俾北京街坊嗌做**鼓樓**。
鼓樓區

**鼓樓區**可以係：
*鼓樓區 (南京)，中國江蘇南京嘅區
*鼓樓區 (徐州)，中國江蘇徐州嘅區
*鼓樓區 (福州)，中國福建福州嘅區
*鼓樓區 (開封)，中國河南開封嘅區
豐澤

**豐澤**可以係：
* 豐澤區，中國福建省泉州市嘅市轄區
* 豐澤街道，區內嘅街道政區
* 北京中南海入面嘅豐澤園
* 豐澤電器，香港電器零售連鎖店
* 豐澤樓，香港公共屋邨彩雲（二）邨入面一棟樓
垃圾袋

**垃圾袋**係用嚟裝垃圾嘅膠袋，通常套落垃圾桶入面用，清理垃圾桶時就好方便。垃圾袋好多時都係黑色，方便識別，而且唔可以太薄，否則容易穿窿。
膠袋

**膠袋**係用膠做原料整嘅袋，喺20世紀中後期開始廣泛用，有唔同大細，用途亦好廣泛，譬如購物袋、垃圾袋。最常用嘅膠袋原料係聚乙烯。

## 睇埋
*紅白藍膠袋
*紙袋
*環保袋
*膠袋稅
紙袋

**紙袋**係用紙做原料整嘅袋，主要係用嚟做購物袋，因為容易循環再造，所以比起膠袋更環保。不過紙袋無咁襟用，亦唔適宜裝太重嘅嘢。

## 睇埋
*膠袋
*環保袋
京族

**京族**（；），又叫**越族**（；；）、**安南族**（；），係越南最大嘅民族，同時係中華人民共和國少數民族之一，喺中國政府確認嘅56個民族中人口第44多嘅民族。喺越南作爲主體民族，據2014年報告，越南總人口中85.7%係京族，所以寬泛講京族可以睇成越南人，亦有越人、越族嘅名，而歷史上，京人係自稱，越人係他稱。不過喺中國，越人亦可以指百越等好多個民族，所以1958年中國國務院定京族爲正名。而越南亦有好多嘅少數民族，爲咗區別，正式名亦叫京族。

京族形成喺而家越南北部同華南地區，講嘅越南話屬南亞語系孟─高棉語族。京族主要分佈喺越南全國，其中越南嘅平原同大城市基本係京族聚居區，另外一啲國家亦有京族，其中美國越僑係越南之外最大嘅京族群體。

## 傳說
據京族傳說，京族係神龍雒龍君同仙女嫗姬嘅子孫。呢兩位喺埋一齊，生出一個包，包內有100隻蛋，菢出100個仔，佢哋就係百越嘅祖先。啲仔都出生自同一個包，所以佢哋稱之爲「共包兄弟」（），又叫同胞，佢哋越南人呢種講法係話百越一家，所有越南人都有共同嘅起源。

## 分佈
京族除咗分佈喺越南，越南嘅週邊國（中國、老撾、柬埔寨、泰國）亦有，作爲少數民族存在。

## 註

## 攷


## 睇埋
*越南民族
*中國民族一覽

類:越南民族
類:亞洲民族
京族 (搞清楚)

除咗係越南嘅主體民族京族外，重可以係：
*中國京族，京族喺中國嘅分支，中國政府確認嘅56個民族之一
*屯堡人，喺貴州嘅明代江南移民，由於來自當時嘅京師，所以自稱京族

## 睇埋
*京族三島，京族喺中國唯一嘅聚居地
*巴黎越南人
*臺灣越南人
*意大利越南人
*德國越南人
*捷克越南人
*俄羅斯越南人
*越南人 (報紙)
越人

，又叫，可以係：
*百越，又寫「百粵」，中國古代南方嘅少數民族通稱，包括南越、閩越、甌越、雒越等
*越人歌，中國春秋時期用漢文記嘅百越民歌
*京族，又叫越族，越南嘅主體民族
*越南民族，又叫越南人、越人
*越人日報，越南之外最大嘅越南文日報
沸湖

**沸湖**（）係中美洲加勒比海細安的利斯群島嘅多米尼加島南邊嘅火山區山谷入面嗰度。佢重係世界第二大高溫湖泊。喺多米尼加當地啲人有時嗌佢係「荒谷」。

## 名
沸湖係從一個間歇泉搞出嚟嘅湖，因為喺湖底嗰度有隻圓形嘅窿響度，喺噴泉聽咗嗰度就因為冇乜湖水而干嗮，但係佢一噴咗出嚟就出現熱流，而湖面好多煙霧，有時重出2——3m高嘅水柱啲嘢。所以「沸湖」嘅名就係噉嚟。而嗰啲熱水就喺地球嘅深處帶有大量礦物質同有硫嘅氣體嘅熱熔岩水，喺上升緊嗰時撞正古火山口嘅通道先至猛咁喺地表嗰度噴出嚟先至搞出咗噉嘅大自然靚景。
### 所謂「荒谷」
由於沸湖嘅周邊景區受到有S元素同部分有害嘅氣體影響，搞到動植物嘅繁殖同生長都影響嗮，結果大片植物都冧嗮。所以多米尼加當地啲人有時嗌佢係「荒谷」。

## 敘述
雖然個湖唔係好大，長同闊都差唔多有60m到，但係佢又斜又深，就離個岸邊冇幾遠嗰度已經有60米深。

## 科學探索
由於沸湖同佢嘅間歇泉都成日俾遊客話佢好猛，佢同千里達和多巴哥嘅彼奇湖話成係加勒比海嘅兩大奇跡，重吸引咗世界各地好多科學家同遊客嚟嗰度睇佢嘅靚景。

## 有關嘅書
* 中国少年儿童百科全书 自然·环境 第221页　浙江教育出版社 ISBN 7-5338-1946-2/G·1942
* Witham et al. (2006) Stability of Lava Lakes, Journal of Volcanology and Geothermal Research vol. 158 p321-332

## 出面網頁
* The Boiling Lake and Trail Photos
* Boiling Lake trail and hike
* Boiling Lake rope traverse by explorer George Kourounis
*Pictures
**The Boiling Lake Photo Gallery

類:多米尼克嘅湖
九孔鮑

**九孔鮑**（***Haliotis diversicolor***），學術上叫**九孔螺**，係種食得嘅貝類海鮮，生物學分類係屬腹足綱原始腹足目鮑螺科鮑螺屬。佢係鮑魚其中一種分支，有啲人會叫佢做**鮑魚仔**。
車蠔

**車蠔**（***Spondylus***），學術上叫**海菊蛤屬**，係種食得嘅貝類海鮮，生物學分類係屬雙殼綱海扇蛤目**海菊蛤科**。雖然個名叫「蠔」，但同蠔無密切關係。
花螺

**花螺**（***Babylonia lutosa***），又叫**東風螺**，學術上叫**霧花鳳螺**，係種食得嘅貝類海鮮，生物學分類係屬腹足綱新腹足目蛾螺科鳳螺屬。
蜆仔

**蜆仔**（***Corbicula fluminea***），又叫**河蜆**，係種食得嘅蜆，係淡水水產，生物學分類係屬雙殼綱簾蛤目蜆科蜆屬。
## 睇埋
*花蛤
貴妃蚌

**貴妃蚌**（學名：**'），喺其他地方又叫做**西施蚌**、**西施舌**、**西施馬珂蛤'''等等，係種食得嘅貝類海鮮，生物學分類係屬雙殼綱簾蛤目馬珂蛤科馬珂蛤屬。

## 分佈
貴妃蚌主要分佈喺越南、南中國海、韓國、中國大陸、臺灣，棲息喺潮間帶到潮下帶左右、潮間帶下區同淺海嘅沙灘入面。

## 食用
貴妃蚌係重要嘅商業貝殼：相比起其他雙殼綱物種，呢隻物種食得嘅位置好多，但日常一般會先整走佢嘅內臟，淨係食佢嘅肉。

## 睇埋
*象拔蚌

## 參考
象拔蚌

**象拔蚌**（***Panopea generosa***），又叫**皇帝蚌**，學術上叫**太平洋潛泥蛤**，係種食得嘅貝類海鮮，生物學分類係屬雙殼綱海螂目潛泥蛤科潛泥蛤屬。所謂「象拔」即係象鼻，因為個樣似，所以有呢個名。
## 睇埋
*貴妃蚌
沙插

**沙插**（***Atrina***），學術上叫**曲江珧蛤屬**，係種食得嘅貝類海鮮，生物學分類係屬雙殼綱貽貝目江珧蛤科。
響螺

**響螺**（***Hemifusus***），學術上叫**香螺屬**，係種食得嘅貝類海鮮，生物學分類係屬腹足綱新腹足目香螺科。「響螺」呢個名係「香螺」嘅音轉。
花蛤

**花蛤**（***Ruditapes philippinarum***），坊間錯寫**花甲**，學術上叫**菲律賓簾蛤**，係種食得嘅貝類海鮮，生物學分類係屬雙殼綱簾蛤目簾蛤科花簾蛤屬。
## 睇埋
*文蛤
*蜆仔
T (搞清楚)

**T**或**t**除咗係拉丁字母之外，重可以係：

## 數學
* 國際單位話嘅1012
* 噸嘅重量單位：t。
* 極坐標系嘅一個角度單位。
* \mathbb{T}^n：n維環面（\mathbb{R}^n/\mathbb{Z}^n）
***A**T：方陣**A**入面嘅一個轉置方陣。

## 物理
* 溫度嘅符號：T
* 時間嘅符號：t

## 化學
* 氚嘅化學符號。

## 語言學
* ：希臘文入面嘅Tau
* ：西里爾文入面嘅Te
* ：喺朝鮮半島入面同中國嘅朝鮮族啲人成日用到嘅其中一個諺文子音。

## 符號
* 特快列車嘅符號
* 特斯拉：磁力學嘅國際單位。

## 其它
* 喺正式嘅籃球比賽入面講嘅犯規。
* T臺：時尚界入面成日用嚟做表演嘅臺
* 胸腺嘧啶
* T骨扒：一種食品。
* 娛樂軟件分級委員會屬下嘅T級，係「凈啱至少12周歲啲人玩」噉解。
* T裇
* T (程式語言)
* T字手勢：代表要求暫停，體育賽事常用
查爾斯·格比奇

**查爾斯·派崔克·格比奇**（**Charles Patrick Gbeke**；）係一位退徂役嘅象牙海岸裔加拿大足球員，先後效力過溫哥華白浪同廣州恆大。

## 攷


## 出面網頁

類:加拿大足球員
類:溫哥華白浪球員
類:廣州恆大球員
阿迪達斯

**阿迪達斯**（**Adidas**，粵語地區簡稱/**ɛt̚˥ ti˩˥**/）係德國一個運動用品牌子，生產包括運動鞋同運動衫褲在內嘅一系列運動用品，總部位於德國赫茨歐拉（Herziaura）。目前，阿迪達斯係全球第二大運動衫褲生產商，僅次於Nike。

2012年，阿迪達斯全年總收入達到148.8億歐元。

## 歷史

阿迪達斯嘅前身係由魯道夫·達斯勒（Rudolf Dassler）同阿道夫·達斯勒（Adolf Dassler）共同建立嘅「達斯勒兄弟鞋廠」（Gebrüder Dassler Schuhfabrik）。1936年柏林奧運會期間，達斯勒兄弟力排眾議，向美國黑人運動員謝斯奧雲斯提供鞋釘。結果奧雲斯連奪四面奧運金牌，達斯勒兄弟鞋廠亦都一炮而紅。

但係後來嘅一場誤會引發徂兄弟兩人嘅不和：1943年，有一次魯道夫一家人為徂躲避盟軍空襲而匿徂入去阿道夫一家嘅防空洞裡面，阿道夫唔知係有心定無意恁講徂句：「嗰班臭雜種又返來嘞。」雖然阿道夫後來解釋「臭雜種」指嘅係盟軍嘅飛機，但係魯道夫堅持認為「臭雜種」係指佢自己一家人。後來魯道夫被美軍俘獲，而今次被俘令到魯道夫更加相信係阿道夫向美軍出賣徂自己。

二戰結束之後，達斯勒兄弟鞋廠復業，有47名員工，重用帆布同美軍燃油槽提煉出合成橡膠，製成戰後第一款運動鞋。但係兩兄弟嘅不和最終導致兩人喺1948年分道揚鑣：阿道夫退出徂達斯勒兄弟鞋廠，另外建立徂阿迪達斯爾個品牌——阿迪達斯爾個名來自「阿道夫」嘅愛稱「阿迪」同埋「達斯勒」嘅頭一個音節；而魯道夫就喺歐拉河對岸建立徂自己嘅新品牌PUMA。於是兩個品牌好快成為徂死對頭，而兩兄弟據聞亦都從此再唔往來，甚至到過徂身之後都唔肯葬喺對方身邊。直到今日，阿迪達斯同PUMA兩個品牌嘅總部都重喺赫茨歐拉。

2009年，阿迪達斯同PUMA兩間公司嘅員工喺赫茨歐拉舉行徂一場足球友誼賽，為兩兄弟長達60年嘅不和象徵性恁劃上徂句號。

## 參考


類:德國公司
類:體育用品生產商
龐蘭度

**龐蘭度**（；；），全名**蘭度·侯活·保羅**（；），係一位來自美國肯塔基州嘅醫生同政治人。於2011年以共和黨人身份當選參議員，龐懷德目前喺美國參議院任職。此前佢係一名專業嘅眼科醫生，佢阿爸龐朗亦係醫生，做過美國德州眾議員。

## 生平
龐蘭度晌賓州嘅匹茲堡出世，讀過比拿大學（Baylor University）並喺杜克大學（Duke University）醫學系畢業。自1993年開始晌肯塔基州嘅Bowling Green行醫，並喺2007年開設自己嘅私家眼科診所。

龐蘭度一向俾人睇成係茶黨運動嘅支持者，重對聯邦儲備系統成日有嘢講，佢反對美國國家安全局成日向美國公民嘅大規模監控行爲重擁護裁減政府支出同埋稅收。佢將自己講成係百分百支持生命權，重響推動保障平等生存權益方面嘅條款方面盡咗力嚟立法。龐蘭度喺2015年4月7號正式宣佈，參選2016年美國總統。

類:美國眾議員
龐蘭迪

**蘭迪龐** （；；）係一位美國嘅美術指導兼平面設計師，而且佢設計啲撈稿喺美國嘅企業界入面出咗名。其中IBM、UPS、Enron、Morningstar、威斯庭孝士電力、ABC同埋Steve Jobs嘅NeXT呢啲比較出名嘅商標撈稿就係佢負責設計嘅。佢係美國其中一位率先使用國際字體風格嘅商業藝術家。

佢喺1956年到1969年，同埋1974年到1985年嗰時喺耶魯大學做過平面設計師。喺1972年嗰時重獲得紐約美術指導俱樂部美指名人堂嘅殊榮。

## 註

類:美國人
類:藝術師
類:設計師
劉翔 (搞清楚)

**劉翔**可以係：

* 劉翔：中國退役跨欄運動員
* 劉翔 (足球員)：中國足球員
* 劉翔 (臺灣)：臺灣高雄市前市長
洲頭咀公園

**洲頭咀公園**（）係中國廣東省廣州市嘅一間公園。喺海珠區嘅濱江西路最西邊嘅洲頭咀嗰頭。呢間公園嘅佔地面積有20514㎡，綠化面積有14367㎡。呢間公園唔講都冇人知嘅係，喺公園門口附近嘅大廣場嘅中心平臺嗰度有嚿4米高嘅大型船火響度，以前蘇哈爾號輪船就喺1980年11月到1981年7月期間嚟過呢度，嗰時中國同阿曼兩個國家就喺呢度開始搞外交關係。重有嘅係，海珠區政府評選嘅海珠十景入面講嘅「洲頭煙波」就喺呢度。 

## 攷
* 洲头咀公园(图)  海珠区档案公众信息网
* “洲头咀公园”的简要介绍 酷走旅游网

類:廣州公園
類:海珠區
合約

**合約**，又叫**合同**、**契約**，係雙方或者多方同意一啲嘢而簽嘅有法律效力嘅文件。
## 睇埋
*合約法
*屋契
*條約
う

**う**（平假名）或**ウ**（片假名）都係日文嘅假名之一，由一個音節組成，。同呢兩個字都係用咗漢字「宇」字演變而嚟。其中，平假名嗰個係由佢嘅草書體演變過嚟，而片假名嗰個係由佢嘅部首改嘅。

## 筆畫順序

寫法順序：
*平假名
:#先喺上邊寫個有小小斜下方向嘅一橫
:#:注意：唔冇將一橫寫成直線。
:#再喺「一橫」下邊嘅左手邊嗰度畫稍微向上嘅弧，跟住轉個大彎落嚟，到下邊差唔多左下角嘅位為止。
:#:注意：唔冇將呢劃寫成有角嘅筆畫。
*片假名
:#先寫上邊細隻嘅豎
:#:注意：豎嘅筆畫唔可以寫得太長，加上佢冇向下穿頭
:#再喺左邊寫多隻細嘅豎
:#:注意：豎嘅筆畫係長過第一劃，但係唔可以寫得太長。
:#最後寫橫撇嘅筆畫
:#:註：橫撇有冇彎隨你

特别提醒：平假名嘅寫法唔好同片假名「ラ」搞亂。

筆畫拆分：

## 字符編碼
### 電腦

### 盲文

### [[日本手臂信號系統]]

### [[和文符|和文摩斯符]]

## 有關嘅書

* 新版中日交流标准日本语（初级） 人民教育出版社 ISBN 7-107-18506-3

## 出面網頁
*  Learn Japanese - Hiragana Katakana
越南民族

**越南民族**（；）係指生活喺越南領土上嘅各個民族，按國籍講，可以稱爲**越南人**（；），簡稱**越人**（）。

越南係個多民族國家，現時越南政府認證嘅民族有54個，外加一組「外國人」。最大嘅民族係京族，又稱爲越族，「越南人」呢個詞除咗表示國籍越南嘅人外，民族層面上多指京族人。京族作爲主體民族，佔越南總人口嘅85.7%（2014年）。不過京族內部有族群對立，由於越南曾經分裂爲南北兩個政權，北部同南部嘅京族人有唔同嘅歷史背景，直到而家，南北兩地嘅京人重係有政治、經濟上嘅對立意識，呢種地域矛盾對越南政治影響深遠。除咗呢個主體民族，越南有好多個少數民族，呢啲少數民族有佢哋自身嘅語言、文化，其中占族比較特別，因爲佢哋歷史上有自己嘅獨立國，但後來畀越南征服吞併，占族亦都吸收成爲越南民族。京族、占族、華族、高棉族住喺越南平原地帶，稱爲平地人，而更多嘅少數民族住喺山區，稱爲山地人，近來越南爲咗解決平原地方人口密集問題，亦爲咗促進山區發展，當局鼓勵平地人移居山區，試圖民族融合，但平地人同山地人有別嘅觀念未變到。呢啲山地民族比較細，未建立過自己嘅國家。

據1999年嘅越南人口調查，京族（越族）佔86.2%，齊族佔1.9%，芒族佔1.5%，下高棉人（高棉族）佔1.4%，華族佔1.1%，儂族佔1.1%，苗族佔1%，其他民族佔4.1%。

## 越南民族一覽（按人口佔比排）
#京族（；又叫越族）86.2%
#齊族（，舊名：土族；分佈喺北部越南，講台語系統嘅語言，人口達150萬人，係少數民族中人口最多嘅。曾任越南共產黨總書記嘅農德孟就係齊族出身）1.9%
#泰族（；泰人係泰國嘅多數種族）1.7%
#芒族（；同京族最有血緣關係，芒話亦係同越南話最有關係嘅語種，越南話屬越芒語支）1.5%
#高棉族（；高棉人係柬埔寨嘅多數民族）1.4%
#華族（；亦即在越華僑。大部分係出身中國南部嘅移民）1.1%
#儂族（）1.1%
#苗族（；同中國苗族係同系種族）1%
#瑤族（；又叫勉族，使用嘅語言同苗族有語言上嘅關係）
#嘉淶族（）
#埃帝族（）
#巴那族（、Bahnar）
#山齋族（）
#占族（；越南南部歷史上存在嘅占婆王國嘅後裔）
#疏登族（）
#山瑤族（；講中文嘅，但同華族（華僑）有別個嘅分類）
#占黎族（）
#基呼族（）
#拉格黎族（）
#唔儂族（）
#土族（；同京族係近緣種族）
#斯丁族（）
#克木族（）
#雲喬族（）
#寨族（）
#基修族（）
#綵貞族（）
#斜偎族（）
#麻族（）
#孤族（）
#加由族（）
#哈尼族（）
#生門族（）
#朱歟族（）
#寮族（；寮人係老撾嘅多數民族）
#拉基族（）
#芙蘿族（）
#拉祜族（）
#抗族（）
#傣仂族（）
#巴天族（）
#彝族（；同中國雲南居住嘅彝族係同系）
#哲族（；同京族有近緣血統，人口唔過兩千到四千人）
#莽族（）
#仡佬族（）
#布依族（）
#羅呵族（）
#貢族（）
#𠊎族（；講中文嘅，但同居住喺都市嘅華族（華僑）有別個嘅分類）
#蚩羅族（）
#普標族（）
#布婁族（）
#也曼族（）
#於都族（）

## 註

## 攷



類:越南史
類:亞洲民族
お

**お**（平假名）或**オ**（片假名）都係日文嘅假名之一，由一個音節組成，。同呢個字就係用漢字「於」字演變過嚟嘅，其中平假名嗰個係從佢嘅草書體改過來嘅，而片假名嗰個係從佢嘅部首改嘅。

## 筆畫順序

寫法順序：
*平假名
:#先喺差唔多左上角嗰度畫一個細橫。
:#再喺求先嘅橫線中間嘅上邊畫一豎，之前畫一個兜左上角嘅弧線，之後轉去右邊畫一個大弧，最後向下鉤一個彎就結束。
:#:注意：鉤彎冇折角
:#最後右上角寫一點就得。
*片假名
:先寫一橫，再寫一豎鉤，最後寫一撇。
::註：好似中文字嘅「才」字寫法噉，但係個字係細啲。
筆畫拆分：

## 字符編碼
### 電腦

### 盲文

### [[日本手臂信號系統]]

### [[和文符|和文摩斯符]]

## 有關嘅書

* 新版中日交流标准日本语（初级） 人民教育出版社 ISBN 7-107-18506-3
* Japanese from Zero! 1: Proven Techniques to Learn Japanese for Students and Professionals (Volume 1)  ISBN 13: 860-1404214233

## 出面網頁
*  Learn Japanese - Hiragana Katakana
急急子

**急急子**（），原名**區穎琳**，前名**青木急急子**（），係香港商業電台叱咤903嘅節目主持人。

## 簡歷
「青木急急子」呢個名係由占改嘅，「青木」冇特別嘅意思，而「急急子」係因為佢做嘢唔夠快，所以畀呢個名佢希望佢可以做嘢快小小。

急急子嗚喺浸信會呂明才小學、浸信會呂明才中學同香港中文大學新聞與傳播學院（2003-2005年）畢業。2005到2006年，佢喺澳洲南澳洲大學參加海外交換生計劃，而佢鍾意攝影，亦參加過Love Union。佢喺《叱咤大團圓》裏面透露，2008年頭獲森美邀請參與架勢堂活動《森之漫遊II》到杜拜旅遊做節目。之後喺叱咤903參與幕後工作，係好回家嘅PA，2008年11月3號加入萬世巨星，接替朱薰嘅位。喺2009年舉行嘅第26屆飢饉三十中擔任「饑饉PA」，並喺同年2月4號出發到尼泊爾探訪。

佢喺my903.com有一個名叫做《Urban Touch Amber》嘅版面，呢個係關於佢生活點滴嘅網絡日記。

## 依家主持嘅節目
*集雜志（逢星期一至五晚上7點至8點）
*Urban Touch（逢星期日上晝10點至中午12點）

## 主持過嘅節目
*萬世巨星（2008年11月3號 至 2009年2月17號）
*叱咤叱叱咤（逢星期一至五下晝4點至6點）
*撳錢 特別嘉賓（2011年11月3號）
*在晴朗的一天出發－早安：同學早！（2011年9月12號 至 2013年5月10號，逢星期一至五上晝7點至8點）
*309咤叱（2018年3月3號至9月22號，逢星期六晚8點至9點）

## 依家參與嘅廣播劇
*《艾粒530劇場 - 攣豬豬2》　飾　指甲妹 （2010年3月17號起）
*《艾粒530劇場 - 銀河道士講鬼故》飾　觀音 （2010年4月5號 - 2010年8月31號）

## 曾參與廣播劇
*《大野叔叔拆你屋》飾 BiliBala
*《喪Do男前傳》飾 多士妹
*《龍！虎！爆！》飾 雷棍門掌門
*《艾粒530劇場 - 2060》飾 艾蔓紐
*《艾粒530劇場 - 攣豬豬》飾 Rebecca
*《艾粒530劇場 - 大連的子民》分飾 「二王爺」權乾、「爛牙國特使」基斯基到震、小朋友、小朋友的媽媽、老婆婆
*《O囧０之處囧劇場》飾 珍妮珍
*《忠孝公路》飾 阿凡
*《前女友》飾 Lylian

## 參考

	


## 出面網頁
* 急急子｜DJ主持｜商業電台881903.com
*Amber 在 my903 的網上日記
*Urban Touch Facebook Fans Page
彭凱源

**彭凱源**（**Una Pang**）係香港嘅一名電台節目主持同無伴奏合唱表演者。

## 簡介
彭凱源喺2011年參與香港電台嘅《DJ生還者》，之後加入香港電台擔任《Teen Power》嘅節目主持，同主持深夜音樂節目《輕談淺唱不夜天》，並同金明主持《這裡找共鳴》。佢同時係香港青年協會香港旋律（Hong Kong Melody Makers）成員，唔定時同其他成員作無伴奏合唱演出，曾經喺香港國際無伴奏合唱盛典及其他大型演出裏面同香港歌手王菀之、方大同、林一峰、謝安琪、Robynn & Kendy等歌星合作，亦曾代表到海外表演同比賽，包括日本北海道第61屆札幌雪祭、台灣第22屆飢餓三十、2013深圳灣藝穗節及韓國仁川機場國際無伴奏合唱比賽。

彭凱源亦曾擔任演唱會和音、婚禮、晚宴歌手、電影、廣告配樂同配音工作。

## 電台節目
*香港電台第二台《輕談淺唱不夜天》（2014年4月12日到2016年7月23日）
*Teen Power《愛好音樂》（2012年4月24日依家，逢星期五）
*香港電台第二台《這裡找共鳴》

## 參考
*DJ生還者-彭凱源
*Teen Power《愛好音樂》
第2屆星加坡總統選舉

**第2屆星加坡總統選舉**喺1999年8月28號舉行。

## 背景
由於做緊總統嘅王鼎昌唔想繼續做總統，所以冇參選。

選舉委員會宣布，1999年8月18號係提名日，如果嗰日有多過一個人出嚟報名參選，就係喺8月28號舉行選舉投票。

選舉委員會審查咗咁多個候選人嘅報名申請表之後，就頒發合格證書畀巡回大使納丹，有份報名申請做候選人嘅私人補習老師黃文優同民主進步黨話事人陳樹芬就過唔到關做唔到候選人。

到咗最後得返納丹一個人能夠做到候選人，由於冇第二個候選人，所以唔使投票直接贏出選舉。

1999年9月1號，納丹接手做星加坡總統。

## 候選人
### 審查過關
* 納丹，巡回大使

### 審查肥佬
* 黃文優，補習老師
* 陳樹芬，民主進步黨話事人

## 結果

## 拎
* 總統選舉結果，星加坡選舉局
* 1999年的星加坡總統選舉，Singapore-Elections.com
廣州市消防局舊址

**廣州市消防局舊址**（）係中國廣東省廣州市嘅一間舊嘅消防機構，喺越秀區文明路49號。呢間嘢係1920年代尾嗰時由英國留學返嚟廣州消防總署署長——陳墨秀，按咗英國嘅消防建築嚟起嘅一間嘢。其中樓頂嘅瞭望台可以用嚟做火燭報警系統嚟用。呢間嘢喺2002年7月份俾廣州市人民政府宣佈咗佢係市級文物保護單位。

## 攷
* 文明路市消防局旧址大楼见证广州百年消防史 大洋网 （2014-01-16）
新世界大酒店

**新世界大酒店**可以係：

* 新世界大酒店 (廣州)：喺中國廣東省廣州市越秀區。
* 新世界大酒店 (首爾)：喺南韓首爾特別市龍山區。
* 新世界大酒店 (紹興)：喺中國浙江省紹興市柯橋區。
* 新世界大酒店 (連雲港)：喺中國江蘇省連雲港市灌雲縣。
* 新世界大酒店 (江門)：喺中國廣東省江門市開平市。
* 新世界大酒店 (麗水)：喺中國浙江省麗水市青田縣。

## 差唔多名
* 新世界麗笙大酒店：喺中國上海市黃浦區。
* 古都新世界大酒店：喺中國陝西省西安市蓮湖區。
* 新世界國際大酒店：喺中國浙江省台州市溫嶺市。
第1屆星加坡總統選舉

**第1屆星加坡總統選舉**喺1993年8月28號舉行，呢次選舉係星加坡第一次舉行嘅總統選舉，亦都係唐人世界入面第一次總統直選。

前副總理王鼎昌喺選舉入面攞到58.69%嘅選票贏出選舉。

## 背景
### 修改憲法
1991年1月，修改咗《星加坡共和國憲法》，規定總統要由直選選出。直選總統出現顯示出星加坡憲法同政治嘅大改革。總統擁有對國家儲備金同公務員嘅否決權，有權審查內部安全法令同維護宗教和諧法令嘅執行，同埋可以調查貪污案。

喺改星加坡憲法之前嘅過渡條文之下，前任總統黃金輝就好似直選選出嚟做總統一樣，要履行直選總統嘅職權同任務，直到王鼎昌接手為止。

## 候選人
### 審查過關
* 王鼎昌，前副總理
* 蔡錦耀，前總會計

### 審查肥佬
* 約舒亞·本傑明·惹耶勒南，工人黨黨員
* 陳樹芬，工人黨黨員

## 提名日
候選人都一定要經選舉委員會審查過關攞到合格證書先會做到候選人。

報名審查之前要畀坡紙萬八蚊按金，同埋交埋提名申請表先會搞掂報名手續。而呢屆提名日喺1993年8月18號。

王鼎昌為咗參選，一早就辭咗副總理嘅職務。而當時嘅總理吳作棟同埋當時嘅國務資政李光耀都係王鼎昌嘅支持者。

但係，一啲內閣部長同埋人民行動黨黨員就係蔡錦耀嘅支持者，當中包括財政部長胡賜道、前貿易部長同華僑銀行行政總裁陳慶炎。

工人黨黨員約舒亞·本傑明·惹耶勒南同陳樹芬亦申請提名自己做總統候選人，但係佢哋審查肥佬，攞唔到合格證書。

蔡錦耀本來就唔想參選，係政府夾硬氹掂佢出嚟參選，咁樣做先有競爭，選民先可以係兩個候選人入面揀其中一個。

十日嘅宣傳期應該係周圍都貼滿政綱之類嘅「君子之戰」，但係蔡錦耀偏偏用盡「千方百計」叫佢嘅支持者絕對唔好投票畀佢。而佢喺電視出現嘅次數就只有兩次（有次重甚至避免講到關於自己嘅諗法），甚至喺投票嗰日話王鼎昌先係更好嘅總統人選。但係即使係咁，蔡錦耀都攞到41.3%嘅選票，表現就非常之好。

## 結果

## 註

## 拎
* Government Gazette on Presidential Elections Committee Elections Department - Singapore
* Singapore Window - Singapore

類:1993年選舉
01
加拿大金條

**加拿大金條**係由加拿大皇家鑄幣廠（Royal Canadian Mint）所鑄造出嚟嘅黃金產品，一般係用嚟收藏或者係投資。目前由呢個鑄幣廠整出嚟嘅金條有兩種：1安士同埋1公斤，兩者嘅純度一樣係99.99%。

## 包裝同設計
### 1（金衡）安士
每一條1安士嘅金條都有原廠密封包裝嚟到密封保存，包裝嘅正面上面有加拿大皇家鑄幣廠嘅標誌，包括楓葉、英文「ROYAL CANADIAN MINT」同法文「MONNAIE ROYALE CANADIENNE」，右邊亦都有楓葉圖案作為美化；背面同樣係有廠號同標誌，包裝下方清楚寫明金條嘅規格。

密封包裝擁有凹凸面嘅特點（正面凸出嚟，背面凹入去），所以將多嚿金條疊埋一齊都冇問題。

*包裝大細：95 x 64 毫米
*金條大細：50 x 28 x 1.5 毫米

呢隻金條嘅設計可以話同加拿大銀條相同，正面嘅上面有加拿大皇家鑄幣廠嘅標誌，下方寫明咗重量（1 安士）、純度（9999）、英文「FINE GOLD」、法文「OR PUR」以及獨立編號；背面係重重覆覆嘅楓葉撈稿，唯獨中間標誌係採用鏡面效果。

### 1公斤
同1安士嘅包裝唔同，1公斤金條淨係有用「密實袋」，並冇用密封包裝。
*金條大細：111 x 50.8 x 9.5 毫米
設計同100安士加拿大銀條大致一樣，下方寫咗金條重量（1 KILO）、英文「GOLD」（無寫埋法文）、純度（999.9）同一組獨立編號。

## 參考


## 睇埋
*貴金屬

類:加拿大
假刺莧

**假刺莧**（***Amaranthus dubius***）係莧屬嘅一種菜，廣義上都係莧菜嘅一種。

## 睇埋
*勒莧菜（刺莧）
廣州 (南韓)

**廣州市**（；；）係大韓民國京畿道中東邊個一個城市。東邊靠住南漢江同楊平郡；南邊靠住龍仁；西邊靠住城南同利川市，北邊靠住河南同南楊州。呢個城市名係南韓嗰邊由高麗太祖廿三年（公元940年）嗰時嘅河南慰禮城改名過嚟嘅。

## 註

## 出面網頁
*맑고 풍요로운 새 광주

類:南韓城市
安南 (搞清楚)

**[[安南]]**（）係法屬印度支那嘅其中一個保護國，位置大概係今日越南嘅中部。

安南亦可以係：

## 人
*戈菲·安南，聯合國第七任秘書長

## 地方
*越南嘅舊名
*安南都護府，唐朝六個都護府之一
*安南保護國，越南法屬時期領土分割成嘅三部分之一，又叫中圻
*安南山脈，越南山脈，又叫長山山脈
*安南縣，中國貴州晴隆嘅舊名
*安南區，臺灣臺南嘅區
*安南鄉，中國浙江麗水慶元嘅鄉
*安南路，韓國仁川桂陽區嘅路
*安南面，韓國忠淸北道沃川郡嘅面
*安南郡，日本廣島縣一郡，而家叫做安芸郡

## 文化
*安南民族，即係越南民族
**京族，又叫安南族
*安南文，即係越南文
**安南文字，即係漢喃文
*安南將棋
*安南四大器，越南喺李朝、陳朝時嘅四大國寶
污糟嘢

**污糟嘢**係令到人嘅皮膚、衫褲或者其他嘢唔乾淨嘅物質，通常都係一啲泥或者塵，可以用毛巾或者其他清潔架撐整返乾淨。

「污糟嘢」呢個詞亦都用嚟形容靈異事件。

## 睇埋
*垃圾
*污染
羅凱珊

**羅凱珊**（，）係香港模特兒，因為拍過邦民日本財務廣告，而有「邦民女」嘅稱號。除咗廣告，佢亦拍過幾套戲同出過寫真集。
廣州購書中心

**廣州購書中心**（）係中國廣東省廣州市嘅一間比較出名嘅大型實體書店，喺天河區天河路123號。呢間書店喺1994年11月23號開業，喺2014年9月29號到2015年2月16號期間試過閂門裝修。而家已經發展到搞賣圖書為主同賣一系列文化用品喺埋一齊嘅大型文化企業。呢間嘢嘅年銷售額去到3.8億蚊，排喺中國內地嘅大型書城第二。呢間書城係廣州新華書店屬下嘅一間大型購書中心，有「神州第一書城」嘅名。

廣州購書中心有10層樓咁高，營業面積去到1.8萬平方米，入面主要搞埋圖書、音像製品、電子出版物同配套文化用品。大樓入面重有成幾十家經營品種同埋唔同風格嘅民營書店同場快餐廳、咖啡檔、眼鏡廊、鋼琴城、畫廊、藝坊、文化體育用品等配套經營嘅商舖響度。呢間嘢重有黃埔分店同埋肇慶嘅時代廣場店。

## 附近嘅交通
*地鐵：
*:：體育西路站
*:：體育中心南站
*BRT：
*:體育中心站
*巴士：
*:體育中心站、體育西路站

## 註

## 出面網頁
* 广州购书中心官网

類:廣州嘅書檔
類:天河區建築物
第12屆贊比亞總統選舉

**第12屆贊比亞總統選舉**喺2015年1月20號舉行。要搞呢次選舉係因為2014年10月總統邁克爾·薩塔死咗，而佢重有年半任期重未做完，所以要選返嗰總統出嚟做埋佢嘅剩餘任期。

喺投票嗰日有幾個票站因為受到惡劣天氣影響，要延遲開放同埋延長票站關門時間。

## 背景
呢次選舉有十一條友出嚟參選，主要兩大對手係贊比亞國防部長、愛國陣線黨員埃德加倫古同埋反對黨國家發展聯合黨領袖哈凱恩德·希奇萊馬。

## 結果
選舉委員會係1月24號宣佈埃德加倫古攞到48.3%嘅選票贏出，對手希奇萊馬只係攞到46.7%嘅選票而輸咗。但係希奇萊馬選完之後話選舉係受到操控嘅。

## 攷

類:2015年選舉
12
第13屆贊比亞總統選舉

**第13屆贊比亞總統選舉**將會喺2016年9月舉行。

## 背景
喺第11屆贊比亞總統選舉入面選出愛國陣線嘅邁克爾·薩塔做總統，任期去到2016年9月為止，但係做緊總統嘅邁克爾·薩塔中途死咗，重有成年半任期未做，所以要舉行第12屆贊比亞總統選舉嚟選出一個總統做埋剩底嘅年半任期，結果係由同黨嘅埃德加倫古贏出。

## 制度
夠十八歲就可以投票選總統，而總統選舉制度係喺一次投票入面邊嗰攞到最多票就贏出，冇第二輪投票。

## 結果

## 攷

類:2016年選舉
13
鹿晗

**鹿晗**（；；；；）係中華人民共和國嘅歌手同演員，喺北京海淀區出世。2008年中去韓國留學，期間俾SM Entertainment嘅星探發掘，簽約做咗旗下練習生。2012年4月成為南韓樂隊EXO入面，EXO-M分支嘅其中一位成員，2014年10月鹿晗申請同SM Entertainment合同無效，回國發展，然而一炮而紅。

2014年8月佢微博單條評論創造咗新健力士世界紀錄。

2015年8月28號佢加盟奔跑吧兄弟第三季。12月佢個人第一張實體專輯《Reloaded》（重啟）全球發行。

## 廣告代言
*2014年：韓束KanS一葉子面膜
*2015年：百度地圖、伊利味可滋、美麗說、OPPO R7s
*2016年：佳潔士、聯想小新筆記本、玖玖愛六糧麵、KFC、卡地亞
*2017年：可口可樂、ofo共享單車、王者榮耀、歐舒丹、QQ瀏覽器、VIVO、中國之造ChinaMade 品牌官方公益形象大使、鈣芝（Cal Cheese）芝士奶酪威化餅乾
*2018年: #鹿晗海飛絲#(2018海飛絲携手全新代言人）

## 出面網頁
* 
* 

類:鹿氏
類:北京人
假檳榔

**假檳榔**（；學名：**'）；第個名係**阿力山大椰子'''（）；佢係棕櫚科假檳郎屬嘅一種常綠喬木。原產地喺大洋洲嘅澳洲東邊，昆士蘭州同新南威爾士州嗰頭，而家喺中國嘅廣東省同海南省入面都可以見到佢。佢既係一種行道樹，又係庭院嘅風景樹，甚至係比較出名嘅熱帶樹種。

## 形態
樹葉係長形嘅羽狀全裂品種，成堆生喺樹頂，一般開黃白色嘅花，結果嗰時出紅色嘅果。樹冠比較靚仔吓，而葉環痕嘅莖稈係有規律性嘅，有環紋。呢樖嘢禁（）鍾意喺有光同高溫兼濕度高嘅氣候環境入面生，但係唔禁（）比較黑麻麻嘅地區入面生。不過佢可以抗風。

## 藥用價值

假檳榔嘅葉可以用嚟做藥，可以醫因外傷而出血。

## 相


Image:Archontopheonix-alexandrae-littoral-rainforest.jpg|習性
Image:Archontopheonix alexandrae flowering.jpg|花
Image:Archontopheonix alexandrae fruiting with Sulphur-crested Cockatoos.jpg|結緊果嗰時
Image:Starr 011205-0026 Archontophoenix alexandrae.jpg|果


## 出面網頁

* 假槟郎 中国植物志
* 假檳榔 香港植物資料庫

類:假檳榔屬
類:四季常綠植物
類:喬木
類:藥用植物
類:行道樹
加拿大銀條

**加拿大銀條**係由加拿大皇家鑄幣廠（Royal Canadian Mint）所鑄造出嚟嘅，最常見嘅銀條分別係10安士同100安士，都係純度.9999嘅純銀產品，用嚟收藏或者係投資。

## 包裝
重10安士嘅銀條係有原廠密封包裝著嘅，另外亦都有一個叫做「Monster Box」嘅原廠膠箱，裡面可以放入50嚿銀條，加埋重超過15公斤。

## 設計
### 10安士
銀條形狀係長方形，最上面有加拿大嘅重要標誌「楓葉」，佢嘅周圍有兩組圓點圍繞著呢個撈稿，有英文同法文，下面就寫明咗個重量（10 oz）、純度（9999）、「FINE SILVER ARGENT PUR」以及一組獨立編號。而背面就係重複嘅楓葉撈稿，唯獨中間嘅楓葉係採用咗鏡面效果；雖然印落去個重量係「10 oz」，但其實佢係用咗金衡安士，重量311.785克；純度係99.99%。
*大細：90.02 x 51.92 x 7 毫米

### 100安士
亦都係長方形狀，上面印咗楓葉撈稿，周圍有有英文同法文圍繞著佢，中間寫明咗年份同序號，下面印咗重量（100 tr. oz.）同埋純度（Ag 999.9）；重3110.3克。
*大細：183 x 80.2 x 20 毫米

## 參考
垂葉榕

**垂葉榕**（；學名：**'）係[[桑科]][[榕屬]]嘅常綠[[喬木]]。原產地喺[[南亞]]、[[華南]]去到[[澳洲]]都係，而家喺[[不丹]]、[[緬甸]]、[[越南]]、[[所羅門群島]]、[[菲律賓]]、[[印度]]、[[尼泊爾]]、[[澳洲]]、[[泰國]]、[[馬來西亞]]、[[巴布亞新幾內亞]]、[[錫金]]同[[中國]]嘅[[海南]]、[[雲南]]、[[廣東]]、[[貴州]]、[[廣西]]入面海拔500～800米地區就可以見到，[[香港]]市內常見。佢既係一種庭院嘅遮陰樹同風景樹，又係一種行道樹。

呢種植物喺美國嗰邊列入咗潛在[[入侵物種]] 。

==名==
呢種植物因[[葉]]向下[[垂]]，長長地似[[柳]]，故此又有種種名，**垂葉榕**、**柳葉榕**、**長葉榕**，有話[[亞洲]]嘅[[中國]][[海南]]同[[廣東]][[雷州半島]]、[[雲南]]嗰邊，因而叫**雷州榕'''。

## 樣
呢種植物一般有30幾米高，胸徑可以去到3米幾，枝條比較密集。佢有皮窿兼有氣根出嚟，樹冠比較闊。而花期方面，一般喺8——11月開花。

## 用途
呢樖嘢一般係用嚟做綠化樹種嘅同時，甚至重俾人做行道樹都得。

## 相

File:Ficus benjamina (Weeping Fig) in Hyderabad W IMG 8314.jpg|樹
File:Ficus benjamina (Weeping Fig) in Hyderabad W IMG 8313.jpg|樹枝
File:Ficus benjamina (Weeping Fig) in Hyderabad W IMG 8308.jpg|葉
File:Ficus benjamina (Weeping Fig) trunk in Hyderabad W IMG 8310.jpg|樹幹


## 衍生物種
### 花葉垂葉榕
花葉垂葉榕係垂葉榕嘅一個衍生物種，佢嘅學名係，一般喺中國嘅華南地區嗰邊先至搵到。呢種樹同垂葉榕唔一樣嘅係，佢嘅樹葉係淡嘅黃綠色。

## 註

## 出面網頁

* Ficus benjamina L. 泛喜马拉雅植物志
* 垂叶榕 中国植物图像库

類:榕屬
類:四季常綠植物
類:喬木
類:行道樹
教授

（）係大學嘅老師，通常係大學教師職務入面最高級別，但係教授都可以再分等級；喺某嘅地區，例如美國同加拿大，最低級、淨得教職嘅教授可以同講師基本上冇分別。

正式（唔係淨係得教職）嘅教授，嘅工作主要係三方面，分別係教書、研究同服務。教書最理想係教自己擅長嗰科；研究包括寫提案搵資助、發表論文、指導學生做研究等等；而服務就係指參與校內嘅各種委員會、幫手籌辦學術研討會或者幫學術期刊義務審文等等。

同一般職業唔同，教授用嘅係一種冇刪減嘅履歷；發表過嘅論文、喺學術研討會做過嘅演講等等統統會寫嗮出來，成份可以有成幾十版紙咁長。

## 睇埋
*講師
*研究
細葉紫薇

**細葉紫薇**（；學名：**）係千屈菜科紫薇屬嘅一種落葉嘅喬木仔或灌木，原產地喺中國、南亞同大洋洲北邊。而家大多數嘅細葉紫薇都喺中國嗰度種。

## 形態
呢樖嘢一般喺5——9月開花。

## 用途
紫薇唔單止可以用嚟做觀景植物嘅同時，重可以用嚟做行道樹、遮蔭樹同林浴樹，甚至可以用嚟做藥用植物。
### 藥用價值
紫薇嘅根、葉、樹皮同花可以用嚟做藥。佢有以下呢啲功效：

## 相

## 出面網頁

* 紫薇1
* 紫薇2
* 紫薇4
* 中研院資源網關於紫薇的介紹
* 紫薇 Ziwei 藥用植物圖像數據庫 (香港浸會大學中醫藥學院) 

類:紫薇屬
類:落葉植物
類:喬木
類:灌木
類:藥用植物
類:行道樹
大王椰子

**大王椰子**（；學名：**'），又嗌**大王椰**，植物學又嗌**王棕'''（），係棕櫚科大王椰子屬嘅四季常綠喬木。原產古巴同美國佛羅里達半島，而家喺全球大部分熱帶地區都可以搵到佢。呢樖嘢可以用嚟做庭院嘅風景樹同行道樹。

大王椰子喺古巴當地受到法律嘅保護。

## 習性
佢鍾意喺夠陽光同鬆而肥沃嘅泥度生。

## 註

## 出面網頁
* 王棕 中国百科网
* 王棕 香港教育城
* Roystonea regia (Florida) rarepalmseeds.com

類:四季常綠植物
類:喬木
類:行道樹
類:觀葉植物
豬大腸

**豬大腸**係豬身上嘅腸臟，雖然個名叫「大腸」，但實際用嘅係小腸，世界唔同地方都會當佢係嘢食，可以炸熟，又可以放湯。
仿蟹子

**仿蟹子**，通常就咁叫**蟹子**，係種假扮蟹卵嘅嘢食，實際上係飛魚嘅魚子，所以正式名叫**飛魚子**。佢通常喺日本菜度用。

## 睇埋
*魚子醬
含笑

**含笑**（；學名：**）係木蘭科含笑屬嘅一種常綠灌木或喬木仔。原產地喺中國嘅兩廣同福建地區。而家喺長江流域以南同臺灣都可以搵到。

## 形態
佢啲花味係非常獨特而濃嘅香味，一年四季都開花。而花色係從白色、乳黃色到紫色嘅冇固定顏色。尤其喺春天嗰時，開得最多花，嗰時佢啲幼芽、嫩枝、葉柄同花苞都生嗮密密麻麻嘅啡黃色絨毛出嚟。佢啲葉係深綠色嘅互生品種，樣係長橢圓形，靠近督嗰邊係比較尖嘅革質樹葉，上表皮嗰度係冇毛，長大概10厘米到。

## 習性
佢鍾意生喺暖熱兼濕嘅地區，但凈啱喺半陰地區度生，唔凍。

## 用途
含笑嘅花可以用嚟浸茶同整芳香油，甚至重可以用嚟做藥都得。

### 藥用價值

含笑嘅藥用方面，佢有以下呢啲功效：
#減慢人嘅衰老過程。
#鬆弛緊張嘅神經。振奮精神，激發活力，消除疲勞。
#有利尿成分，促進排出體內毒素而提高新陳代謝。
#涼血解毒，護膚養顏。
#安神解鬱作用。

## 相

## 出面網頁

* 含笑花的药用价值 360Doc个人图书馆
* 含笑 iYangHua
*  含笑 Hanxiao 藥用植物圖像資料庫 （香港浸會大學中醫藥學院）
* ARS-GRIN for ''Magnolia figo''
* ARS-GRIN for ''Michelia figo''
* Kew Plant List for ''Magnolia figo''
* Kew Plant List for ''Michelia figo''

類:含笑屬
類:四季常綠植物
類:喬木
類:灌木
類:藥用植物
類:香花樹種
類:植物油庫
類:花卉
三笑姻緣

《**三笑姻緣**》（俗稱《**唐伯虎點秋香**》；作者佚名）係一個講江南四大才子之一嘅唐伯虎喺西廂寺偶遇華太師個夫人個侍女秋香，為徂追秋香而不惜賣身為奴嘅故仔。由於成個故仔裡邊秋香一共對唐伯虎笑徂三次，所以叫做《三笑姻緣》。

《三笑姻緣》嘅故事源自元代喬吉的戲曲《李太白匹配金錢記》。而明朝馮夢龍寫嘅《警世通言》第26卷裡邊有個故仔《唐解元一笑姻緣》，就係以《涇林雜記》裡邊嘅故仔為藍本改編嘅。

## 改編作品
*粵劇《唐伯虎點秋香》；
*電影《唐伯虎點秋香》（1957版同1993版）、《**三笑姻緣》**（1975雛鳳鳴劇團版）、《唐伯虎點秋香2之四大才子》、《三笑》（1964版同1969版）；
*電視劇《金裝四大才子》、《風流少年唐伯虎》

## 參考
唐伯虎點秋香

《**唐伯虎點秋香**》可以指：
*《三笑姻緣》，俗稱《唐伯虎點秋香》，最初嘅故事來源；
*《唐伯虎點秋香 (電影)》，由周星馳同鞏俐等主演嘅電影；
:*《唐伯虎點秋香2之四大才子》，續集；
*《唐伯虎點秋香 (粵劇)》，1956年由仙鳳鳴劇團首演嘅粵劇，由任白主演。
琴葉珊瑚

**琴葉珊瑚**（；學名：**'），又嗌**變葉珊瑚花**（）、**南洋櫻**（）、**琴葉櫻**（）、**日日櫻**（）、**南洋櫻'''（），係大戟科麻瘋樹屬嘅四季常綠灌木。原產地喺西印度群島，而家喺西印度群島同中國南方地區都可以搵到佢。呢樖嘢可以用嚟做庭院嘅美化用樹。

## 所謂「琴葉櫻」
由於佢啲樹葉嘅樣好似啲琴噉，所以「琴葉櫻」嘅名就係噉嚟。

## 用途
佢可以做庭院觀景植物同花卉。

## 相

## 出面網頁

* 琴叶珊瑚 NM 物种信息卡
* 琴葉珊瑚 中文百科在線
* 琴叶珊瑚 中国数字植物园
* 琴叶珊瑚 中国植物图像库
* Jatropha pandurifolia 泛喜马拉雅植物志

類:四季常綠植物
類:灌木
類:花卉
傘樹

**傘樹**（；學名：**'）；第個名係**鵝掌木**（）或**章魚樹**（）或**鴨腳木'''（）；佢係五加科鵝掌柴屬嘅一種常綠喬木。原產地喺大洋洲嘅澳洲嗰邊。佢可以用嚟做庭院風景樹。

## 相

## 註

## 出面網頁

* 傘樹，Umbrella tree，又名鴨掌木、章魚樹
* 鴨腳木 Ya Jiao Mu 中藥標本數據庫 (香港浸會大學中醫藥學院) 

類:鵝掌柴屬
類:四季常綠植物
類:喬木
類:蜜源植物
手提遊戲機

**手提遊戲機**（，簡稱**Handheld**），又叫**掌上遊戲機**，亦有香港人稱佢為**便攜式遊戲機**或**攜帶型遊樂器**，簡稱**掌機**，係種流動裝置同遊戲機，源自1976年美國嘅Mattel公司開發首個Mattel Electronics Handheld Games系列，而首款上市產品為Mattel Auto Race。其後，日本嘅任天堂同索尼先後進軍市場，並得到成就，出現經典作品，例如：Game Boy、NDS、PSP等。

## 發展

亞洲區，特指日本、韓國、台灣、中國大陸，掌機遊戲有大量需求，帶動相關軟、硬件產業發展。掌機遊戲特點係便攜同隨時隨地娛樂，喺千禧年代既掌機遊戲開始加入收集、交換…等要素進一步提升遊戲魅力，例如；寵物小精靈、動物森友會等遊戲，象徵日本一種文化，其新作都會成為青少年話題。
個人數碼助理

**個人數碼助理**（，簡稱），多數稱呼為**掌上型電腦**，係種流動裝置。相對傳統電腦，個人數碼助理較輕便、小巧、具流動特點，同時功能多；但屏幕細，電池續航能力低。

個人數碼助理通常採用觸控筆作為輸入設備，以存儲卡作為外部存儲媒介。無線傳輸方面，多數個人數碼助理具有紅外線同藍牙接口，有利隨地無線傳輸。

後期，個人數碼助理重加入Wi-Fi同全球定位系統，強化應用範圍，令佢已深入到流動上網、交通導航層面。

## 取代
近年，智能手機興起，手機OS裡面只要有相應「App」，即可結合電腦、電話同PDA大部份功能，甚至包含手提遊戲機模擬器程式，令佢成為最常見，而且功能多嘅流動裝置。
奧西都哈斯

**奧西都哈斯**（），係法國布爾岡黃金丘嘅其中一個市鎮。
## 參考

## 連出去

* Gazetteer Entry
香檳亞丁

**香檳亞丁**（），係法國舊時嘅其中一個大區，佢嘅香檳酒好出名，2016年併入大東部。
岑杏賢

**岑杏賢**（，）係香港電視演員，無綫電視前藝員，喺2012年度香港小姐競選攞「最上鏡小姐」、「最佳首飾演繹大獎」同「時尚目光獎」。2021年12月底約滿離開無綫電視。佢有碩士學歷。

## 演出作品
### 電視劇（[[無綫電視]]）
*2014年：忠奸人 飾 Eva
*2014年：載得有情人 飾 Cindy
*2014年：愛·回家 飾 申靜宜
*2015年：水髮胭脂 飾 勤秘書

### 其他節目
*2013年：叻哥遊世界（嘉賓）
*2013年：順峰順水
*2014年7月開始：港生活·港享受（Dolce Vita）

### 廣告/代言
*2014年：戀之系列Love Skincare

## 參考資料

## 出面網頁
* 
* 
* 
* 2012香港小姐競選- 岑杏賢Jennifer Shum - 佳麗檔案- tvb.com
張名雅

**張名雅**（，）係香港無綫電視前藝員，2012年度香港小姐競選冠軍兼國際親善小姐、2013年度國際中華小姐競選季軍。佢喺香港出世，選美前讀加拿大卑詩大學，主修經濟商學。而佢同屆老友岑麗香同時參選溫哥華華裔小姐競選，贏到溫哥華華裔小姐冠軍同國際中華小姐冠軍。

## 演出作品
### [[電視劇]]（[[無綫電視]]）
*2014年：再戰明天 飾 Kelly
*2015年：以和為貴 飾 蘇花兒（Betty）
*2015年：潮拜武當 飾 戴安娜（Anna）
*2015年：鬼同你OT 飾 Anna
*2016年：爸B有話兒 飾 家嘉（Miss Ka）
*2016年：城寨英雄 飾 胡妮

### 其他節目（[[加拿大]][[新時代電視]]）
*熒幕八爪娛

### 其他節目（[[無綫電視]]）
*姊妹淘
*東張西望（2014年5月22號加入）

### [[廣告]]
*煌府婚姻專門店

## 獎項

### 選美獎項

## 參考

## 出面網頁

* 《2012香港小姐競選》
* 
* 
* 
* 

類:前無綫電視女藝員
使君子

**使君子**（；學名：**'）；重可以寫做**史君子**（）；喺英美澳加嗰邊嗌佢係「」；中國北話地區嗌佢係**四君子'''（；）；佢係使君子科使君子屬嘅一種攀援狀藤木，原產地喺亞洲嘅熱帶地區。而家喺臺灣、中國嘅華南地區、印度、緬甸到菲律賓嗰帶都可以搵到。大多數生喺海拔1000－2500米嘅山地同路邊、平地等有陽光嘅灌木林入面。

## 形態
呢樖嘢一般喺夏天同秋天開花。

## 用途
使君子可以用嚟做垂直綠化，而佢啲核果可以用嚟做驅腸胃嘅寄生蟲藥。

## 註

## 出面網頁

* 使君子 Shijuzi 藥用植物圖像數據庫 (香港浸會大學中醫藥學院) 
* 使君子 Shijunzi 中藥材圖像數據庫 (香港浸會大學中醫藥學院)
* 使君子 Shi Jun Zi 中藥標本數據庫 (香港浸會大學中醫藥學院) 
* 使君子物種相冊中國自然標本館
* Quisqualis indica L.香港植物標本室
* 使君子樹木谷
* 使君子公務人力發展中心

類:使君子屬
類:藤木
臺灣青棗

**臺灣青棗**（；學名：**'）；第個名係**印度棗**（）或**滇刺棗'''（）；佢係鼠李科棗屬嘅一種常綠喬木或灌木，原產地中國廣東、廣西、四川、雲南、東南亞、南亞、非洲。

## 名
呢樖嘢之所以嗌「臺灣青棗」，係1944年嗰時喺臺灣嗰邊嘅國民政府引咗呢樖嘢入嚟種，之後喺臺灣搞出如蜜棗等品種出嚟，所以「臺灣青棗」嘅名就係噉嚟。

## 用途
呢樖嘢可以用嚟做園景樹，甚至可以用嚟整蜜錢同做藥都得。另外，呢種植物重可以用嚟做生菓。

## 出面網頁

* 台湾大青枣 中药药用价值网
* 台湾名品水果——大青枣 中國臺灣網

類:棗屬
類:四季常綠植物
類:喬木
類:灌木

類:生果
類:蜜源植物
三藥檳榔

**三藥檳榔**（；學名：**'）；第個名係**三雄芯檳榔**（）或**聳立檳榔'''（）；佢係棕櫚科檳榔屬嘅叢生常綠喬木仔，原產地喺馬來西亞同印度、緬甸。佢可以用嚟做庭院風景樹。

## 形態
佢嘅莖干係綠色，重有灰白色嘅環紋噉，成樖嘢睇落去好似樖翠竹噉。佢啲果係橄欖形，熟嗰時係橙色或朱紅色。呢樖嘢鍾意喺暖濕嘅環境入面生，雖然佢唔禁（）凍，但係佢禁（）黑麻麻嘅環境。

## 出面網頁

* 三药槟榔 中国百科网
* 三药槟榔 锦绣花世界
* Areca triandra Roxb. ex Buch.-Ham.  三药槟榔 中国自然标本馆
* 三药槟榔 中国植物图像库

類:檳榔屬
類:喬木
類:四季常綠植物
紫玉蘭

**紫玉蘭**（；學名：**'）；第個名係**木蘭'''（）；佢係木蘭科木蘭屬嘅一種落葉灌木或喬木仔，原產地喺中國嘅華中地區。佢可以用嚟做庭院嘅裝飾樹。

## 開花過程

## 註

## 出面網頁

* 紫玉兰 中国植物志
* 中央研究院數典資源網紫玉蘭的介紹

類:木蘭屬
類:落葉植物
類:喬木
類:灌木
類:藥用植物
世界濕地日

**世界濕地日**（；）係聯合國組織嘅其中一個世界性紀念日，喺每年嘅2月2號辦。

## 背景
喺1971年2月2號，嗰時為咗保護全球各地嘅濕地同所屬資源，有18個國家代表喺伊朗馬贊打蘭省藍善嗰度辦嘅聯合國國際氣候大會入面簽署咗濕地公約。為咗紀念公約正式出世，喺1996年10月嘅公約第19屆常委會決定咗，從1997年2月2號開始，每年嘅2月2號係世界濕地日。

## 出面網頁

*世界溼地日官方網站

類:主題日
垂柳

**垂柳**（；學名：**）係楊柳科柳屬嘅落葉喬木仔，原產地喺中國嘅長江同黃河流域，喺歐亞美三大洲同中國嘅長江、黃河流域嘅海拔20—3,800米高嘅地區入面，大多數喺河邊嗰度就搵到佢。佢可以用嚟做園景樹。另外，呢種樹木係防護樹種。

## 樣
樹冠似倒立嘅大蛋，細枝幼而長兼向下沊，淡啡黃色。葉互生，似披針或條形披針噉。

## 適應環境
植株都幾水、凍、鹽鹼地，但唔陰暗地方，好鍾意喺有太陽嘅地方生。

## 用途
植株通常用嚟做風景樹同埋護堤樹、庭蔭樹。佢嘅根、根皮、樹皮、梗、樹枝都可以做藥。

## 出面網頁
*   
* 

類:柳屬
類:喬木
類:落葉植物

類:防護樹種
類:觀葉植物
趙璧渝

**趙璧渝**（，，），原名**趙璧瑜**（），係香港無綫電視基本藝人合約女藝員，參加第26期無綫電視藝員訓練班入行，而家主力向戲劇節目方面發展。

## 簡歷
趙璧渝喺香港出世，12歲阿爸離開咗，自此屋企人得返做精神科護士嘅阿媽同埋家姐細妹，讀書嗰陣需要做兼職幫補家計。

2011年佢喺香港理工大學香港專上學院應用社會科學副學士畢業後，以自由工作者身份參與舞台劇演出，亦有更多模特兒經驗。2012年佢成功考入無綫電視有限公司第26期藝員訓練班，2013年畢業後成為全職藝員。

正式成為無綫電視藝員之後，參演過好多劇集，比較引起觀眾留意嘅角色包括《白色強人》嘅急症室女醫生Jackie、《法證先鋒IV》嘅單元角色程淘同埋《逆天奇案》嘅女警姜欣欣（妹頭）。

## 演出
### 劇集
;2013年
*《愛·回家 (第一輯)》飾 侍應、學生、姐妹、少女、女應徵者、同事
;2014年
*《使徒行者》飾 傢俬店職員
*《神鎗狙擊》飾 觀眾
*《愛我請留言》飾 女經理
*《點金勝手》飾 職員
*《老表，你好hea！》飾 楊曼莉
*《八卦神探》飾 青年營營友
;2015年
*《衝線》飾 「祖伍安玩具有限公司」員工
*《鬼同你OT》飾 Helen
*《愛·回家 (第二輯)》飾 Kitty
*《無雙譜》飾 蝦精
*《東坡家事》飾 女觀眾
*《實習天使》飾 護士
*《鬼同你OT》飾 Helen
;2016年
*《警犬巴打》飾 領犬員
*《純熟意外》飾 母親
*《火線下的江湖大佬》飾 店員
*《廉政行動2016》飾 ICAC助理調查主任
*《殭》飾 護士、年青女
*《巨輪II》飾 護士
*《城寨英雄》飾 城寨街坊
*《律政強人》飾 Helen冼慧珊 
*《來自喵喵星的妳》飾 趙海倫
*《愛情食物鏈》飾 娛樂記者
*《廉政行動2016》飾 ICAC職員
*《為食神探》飾 Dora
*《流氓皇帝》飾 妹仔
*《來自喵喵星的妳》飾 Helen
*《愛·回家之八時入席》飾 女藝員、化妝師、劇中劇角色、節目主持
*《流氓皇帝》飾 董家婢女
;2017年
*《心理追兇 Mind Hunter》飾 Bonnie
*《老表，畢業喇！》飾 學生
*《溏心風暴3》飾 Miu
*《降魔的》飾 大肚婆
*《全職沒女》飾 母親
*《三個女人一個「因」》飾 書記
*《心理追兇 Mind Hunter》飾 Bonnie
*《雜警奇兵》飾 侍應
*《性在有情》飾 司儀
;2018年
*《波士早晨》飾 秘書
*《宮心計2·深宮計》飾 悅漩
*《BB來了》飾 孕婦
*《天命》飾 窩窩頭
*《翻生武林》飾 舞者
*《棟仁的時光》飾 第三者
*《特技人》飾 記者
*《是咁的，法官閣下》飾 葉小玲
*《兄弟》飾 劉倩兒
;2018年至今
*《愛·回家之開心速遞》飾 Lily、電影女配角、龍敢威之女友、Ali、史夫人
;2019年
*《十二傳說》飾 黃玉母親
*《好日子》飾 Bonus
***《[[白色強人]]》飾 張善珩（Jackie）**
*《包青天再起風雲》飾 俏艷紅
*《解決師》飾 Kelly
*《金宵大廈》飾 索女
*《街坊財爺》飾 新聞主持
*《她她她的少女時代》飾 醫生
;2020年
*《黃金有罪》飾 Fanny
*《大醬園》飾 
***《[[法證先鋒IV]]》飾 程淘**
*《機場特警》飾 女生、姊妹
*《飛虎之雷霆極戰》飾 殷婷好友
*《那些我愛過的人》飾 Carman
*《殺手》飾 主持人
*《迷網》飾 Joey
*《反黑路人甲》飾 情報科警察
*《木棘証人》飾 朱學仁妻子
*《踩過界II》飾 陪審員
;2021年
*《陀槍師姐2021》飾 羅安琪
*《愛美麗狂想曲》飾 Ann
***《[[逆天奇案]]》飾 姜欣欣（妹頭）**
*《寶寶大過天》飾 周惠芬（青年）
*《智能愛人》飾 商場失竊案辯方律師（第7集）
*《我家無難事》飾 職員
*《把關者們》飾 Tammy
*《星空下的仁醫》飾 護士
*《換命真相》飾 Kitty
*《十月初五的月光》飾 麗
;2022年
*《鐵拳英雄》飾 街坊
*《童時愛上你》飾 藍潔瑤
*《回歸》飾 Jessica
***《[[白色強人II]]》飾 張善珩（Jackie）**
*《痞子殿下》飾 娜娜
*《法證先鋒V》飾 黎詩慧
*《有種好男人》飾 Evelyn
;2023年
*《隱形戰隊》飾 詹筱柔
***《[[法言人]]》飾 顏潔恩（CoCo）**
;未播
*《再見·枕邊人》飾
;拍緊
***《[[逆天奇案2]]》飾 姜欣欣（妹頭）**

### 電影
;2012年
*《浮城》 飾 七妹（29歲）
;2014年
*《分手100次》
;2017年
*《小男人週記3之吾家有喜》

## 參考


## 出面網頁

* 
*第26期藝員訓練班– 趙璧瑜 CHIU Pik Yu, Michelle  - 學員介紹- tvb.com
*
*
黃匡翹

**黃匡翹**（，，），係前香港無綫電視部頭合約女藝員，參加第27期無綫電視藝員訓練班入行，主要幫無綫拍下電視劇。

## 生平
黃匡翹喺2010年考入廣州暨南大學播音同主持藝術專業（新聞與傳播學院）。2012年倫敦奧運會期間，佢曾經喺香港有線電視體育部實習，亦喺機緣巧合下客串咗一集《一級重案》。佢本來成功考入無綫電視第26期藝員訓練班，但因未讀完書放棄咗入讀，最後讀第27期藝員訓練班，2014年做無綫電視合約女藝員。另外，佢喺2013到2014年香港電台學徒計劃入咗最後六強。

黃匡翹喺2016年2月同圈外劉姓男友結婚，自此開始淡出幕前，同年11月生咗個女，到2017年8月正式離開無綫電視。

## 演出
### 電視劇
*2014 我們的天空
*2014 使徒行者
*2015 愛回家 飾 求職者（571集）、女侍應（616集）、翹（624集）、學生（742集）
*2015 衝線 飾 何樂兒（會計師）
*2015 以和為貴
*2015 陪著你走
*2015 收規華
*2015 張保仔
*2015 東坡家事 飾 春花（黃心穎嘅妹仔）
*2015 梟雄 飾 劉美琴（青年）
*2015 實習天使
*2016 愛情食物鏈
*2016 鐵馬戰車
*2016 公公出宮
*2016 警犬巴打
*2016 潮流教主
*2016 EU超時任務
*2016 末代御醫
*2016 殭
*2016 廉政行動2016
*2016 火線下的江湖大佬
*2016 純熟意外
*2016 性在有情
*2016 一屋老友記
*2016 完美叛侶
*2016 超能老豆
*2016 城寨英雄
*2016 巨輪II
*2016 為食神探
*2016 流氓皇帝
*2017 親親我好媽
*2018 波士早晨 飾 朱柔柔（秘書）

### 電視節目
*區區有鬼故

## 參考


## 出面網頁
*
*
*
自由 (搞清楚)

**自由**除咗係一個政治哲學概念，又可以係：
*自由意志
*自由主義
*自由 (格魯吉亞國歌)
*自由 (畿內亞國歌)
盧森尼亞文

**盧森尼亞文**（原文：**русиньска бесїда**）係印歐語系斯拉夫語族東斯拉夫語支嘅語文，同烏克蘭文幾似，約莫62萬人用緊，主要分佈喺塞爾維亞北部伏伊伏丁那，同埋烏克蘭、斯洛伐克、波蘭、匈牙利、羅馬尼亞等地。
孔雀屬

**孔雀屬**（學名：***Pavo***）係其中一個屬嘅孔雀，主要分為兩種，即綠孔雀（*Pavo muticus*）同藍孔雀（*Pavo cristatus*）。藍孔雀又叫「印度孔雀」，雄雀羽毛為寶藍色，具金屬光澤，分佈響印度同斯里蘭卡。綠孔雀又叫「爪哇孔雀」，分佈響東南亞。另外，藍孔雀重有「白孔雀」同「黑孔雀」兩個變異種。

## 睇埋
*非洲孔雀屬
剛果孔雀

**剛果孔雀**（學名：***Afropavo congensis***），又叫**非洲孔雀**，係其中一種孔雀，亦係**非洲孔雀屬**（學名：***Afropavo***）唯一品種，原生非洲剛果盆地。

## 睇埋
*孔雀屬
北京樓

**北京樓**（英文：**Peking Garden Restaurant**）係香港美心食品嘅外省菜部門，旗下有一系列品牌，提供京川滬湘等菜式。

## 主要品牌
*北京樓
*錦江春
*紫玉蘭
*洞庭樓

## 其他品牌
*又一棧
*北京人家
*中國芳
*蘭庭1.1.1.
*映山紅
*喜百合
*白玉蘭
*川淮居
*美中。鴨子
自由

**自由**即唔受他人管束，人間自主而行。個意思取自英文，英國、美國講自由，係出自個人獨立。自由屬外在嘅，必定有其他人先講自由，所以有人間，有社會，有政治，先至需要講自由。

自由依個字，同自主好似。自主為英文，好多時又繙佢做自由，混淆不清。自主為內在，自己有意志去做，人天生能力，自主自理。自由為外在，外在喺人間唔同。

西洋講社會，自由成為政治哲學概念，行自主之時，所言所行，亦都有責任，有後果。

要注意係，法國盧梭講自由，同英美講自由，係兩回事。盧梭講自由，為大眾意志，志在剷平階級，所謂人人平等，同個人無涉。個人受制於大眾意志。

## 文
過往英文有種種譯法。至早一八二二年，馬禮遜英華字典，英字解釋為，中文寫**自主之理**。一八四四年，衛三畏英華韻府歷階，**自主**。一八四七、四八年，麥都思英華字典， 加咗，**任意擅專**、**自由得意''、''由得自己**、**自主之事**，已經見到自由依個字。一八六六到六九年，羅存德英華字典，**自主**、**自由**、**治己之權**、**自操之權**、**自主之理**。首見自由單獨咁叫。

然而此後各家，無可避免同炒埋一堆，皆因英文本身就為近義字。

### 自由
自由係古字，可以上追到後漢書。自有自己同自然之意，自由即行為自然、唔做作、唔被迫。若然見喺古史，多數指王室、達官唔受約束，任意行事。

西遊記亦有話孫悟空「我等日日歡會、在仙山福地、古洞神洲、不伏麒麟轄、不伏鳳凰管、又不伏人間王位所拘束、**自由自在**、乃無量之福、為何遠慮而憂也。」自由同自在，意思唔受管唔受束，想點就點。

## 攷
流花中學

**流花中學**（注意花字有地名變音，），之前嗌過，係中國廣東廣州嘅一間中學，1989年9月成立，位置喺越秀區流花路39號之一。

呢間學校亦俾部分廣州街坊話佢做「爛仔學校」。

## 校服色

長袖：
*衫：底，正面中間有好大嘅直角V字響度，左右對稱。
*褲：，兩邊有中等厚度嘅線。
短袖：
*衫：底，正面中間有好大嘅銳角V字響度，左右對稱，有領有紐扣；領，袖口冇明顯袖痕。
*褲：，兩邊有中等厚度嘅線。

## 史
學校喺1989年9月開辦，初期嗌過**廣州市鐵路第五中學**（簡稱**廣鐵五中**或**鐵五**）。2005年，學校正式改名做「流花中學」，隸屬荔灣區教育局管理。2011年，由於廣州市進行各區內嘅中等教育學校佈局調整而取消咗高中，而家凈得返初中部。

## 「爛仔學校」一稱
學校之所以俾部分廣州嘅街坊話佢做「爛仔學校」，係因為之前一直以來，由於學校太多爛仔喺度成日打交（計埋摟出邊街邊啲僆仔僆妹）都有，起碼平均一個學年至少有20單打交案，搞到啲老師好頭赤。相反間學校對學生嘅處罰力度太輕，搞到學校太多爛仔出嚟。

## 註

## 出面網頁
*
春羽

**春羽**（；學名：**'／**'）；又叫**羽裂喜林芋**（）、**春芋**（）、**羽裂蔓綠絨**（）；佢係天南星科蔓綠絨屬嘅一種長年生常綠草本植物，原產地喺巴西同巴拉圭，而家喺中國華南嘅亞熱帶地區、巴西同巴拉圭嘅常綠闊葉林入面都可以搵到佢。

## 習性
佢鍾意高溫兼濕度大嘅環境嗰度生存，雖然佢唔禁（）凍，但係佢禁（）暗。啱喺室内冇乜光線嘅地區嚟種。佢鍾意比較靚而疏鬆、有比較好嘅排水嘅微酸性泥地度生，但係佢唔啱生喺＜5℃嘅環境入面。

## 用途
呢樖嘢一般用嚟做庭院植物、綠籬植物同盆景植物。

## 相

## 出面網頁

* 春羽 苗易网
* 春羽 厦门大学校园植物网
* 春羽 Philodenron selloum 笨鸟景观网
* Meconostigma Philodendrons

類:蔓綠絨屬
類:四季常綠植物
類:草本植物
類:綠籬植物
類:觀葉植物
變葉木

**變葉木**（；學名：**'），又叫**海南灑金榕**（）或**灑金榕'''（），係大戟科變葉木屬嘅常綠灌木，原產地喺大洋洲嘅熱帶同亞熱帶地區。

## 用途
變葉木啱嗮用嚟做庭院嘅美化同綠籬用景，尤其喺辦公室入面啲盆景嗰度成日見到佢。
### 藥用價值

變葉木嘅根同葉可以做藥，佢有散瘀消腫，清熱理肺嘅功效，但係佢啲汁液有毒唔食得。

## 出面網頁

*變葉木, Bianyemu 藥用植物圖像數據庫 (香港浸會大學中醫藥學院) 

類:變葉木屬
類:四季常綠植物
類:灌木
類:藥用植物
類:有毒植物
類:綠籬植物
玉棠春

**玉棠春**（；學名：**'），又叫**木蘭花**（），喺上海叫做**白玉蘭'''（；），係木蘭科木蘭屬嘅落葉喬木仔，原產地喺中國嘅華中地區山區。佢可以用嚟做庭院嘅觀景樹。

## 藥用價值

玉棠春嘅花可以用嚟做藥，可以醫頭痛、鼻塞、流鼻涕、鼻淵嘅症狀。

## 出面網頁

* 玉蘭 Yulan 藥用植物圖像資料庫 (香港浸會大學中醫藥學院) 

類:木蘭屬
類:落葉植物
類:喬木
類:花卉
類:藥用植物
溥任

**溥任**（；），乳名**聯格**（），字**友之**（），原名**金友之**（），係大清末代皇帝溥儀嘅四弟，喺北京什刹海北岸醇親王府（而家係宋慶齡北京故居）出世。曾經喺1947年用過醇親王府嘅舊宅嚟辦過北京競業小學，亦做過北京市第七到第九屆政協委員，北京市文史研究館員。

喺2015年4月10號，佢死於肺炎同心衰竭、腎衰竭，終年96歲。

## 醇親王一系宗譜

## 註

## 睇埋
* 醇親王府
* 醇親王
* 醇賢親王

友之

類:北京人
類:中國史學家
類:中國教育家
印度榕

**印度榕**（；學名：**'）係[[桑科]][[榕屬]]嘅常綠喬木，原產[[印度]]東北邊、[[緬甸]]、[[馬來西亞]]北邊、[[印尼]]（[[蘇門答臘]]、[[爪哇]]）同[[中國]][[雲南]]等地。呢樖樹重係橡膠樹。

==名==
呢樖嘢又嗌**印度橡膠榕**、**橡膠榕**、**印度膠樹**、**橡皮樹**，喺印度東北又嗌**斯邁阿路'''。

## 樣
佢嘅托葉係單生品種，好似啲披針噉。而頂芽係紫紅色，好似啲包被噉，有樹葉嘅一半咁長，而且甩咗落嚟之後有環形嘅痕響度。

## 用途
印度橡膠榕可以用嚟做庭蔭樹同行道樹，甚至可以提取橡膠。

### 藥用價值

佢啲樹膠可以用嚟做藥，可以醫外傷出血同膽病、尿石。

## 相

## 出面網頁

* 印度榕 中国植物志
* 印度榕 Ficus elastica Roxb. 广西中医药信息网
* 印度榕 澳門生物資料庫
* 药用被子植物 罗浮山药用植物

類:榕屬
類:四季常綠植物
類:喬木
類:藥用植物
類:行道樹
類:橡膠樹
千層金

**千層金**（；學名：**'）；第個名係**黃金香柳**（）；臺灣嗰邊嗌**黃金串錢柳'''（）；佢係桃金娘科白千層屬嘅一種常綠喬木或灌木仔，原產地喺澳洲北邊、紐西蘭同荷蘭。呢種花嘅味都幾清香吓。

## 樣
呢樖樹嘅葉係金黃色，啲嘢可以分佈嗮成個樹冠，搞出個錐形嘅樣出嚟。

## 習性
佢鍾意喺有陽光嘅地方度生，重幾鹼性地、水浸同颱風。

## 用途
千層金可以用嚟做庭院風景樹，佢啲枝叶可以用嚟提取香精嚟整香水，甚至可以用嚟做香薰、熬水、沖涼嘅料。佢嘅藥用功效係可以舒筋活絡兼減輕精神壓力。另外，植株重可以做行道樹。

## 出面網頁

* 千层金 華南農業大學校园植物古树名木网
* 黃金串錢柳 認識植物
* 黄金宝树（千层金） 顺企网

類:白千層屬
類:四季常綠植物
類:喬木
類:灌木
類:藥用植物
類:香花樹種
類:防護樹種
類:行道樹
梁靜雯

**梁靜雯**（；；），係香港有線電視財經記者兼主播。

梁靜雯讀香港培道中學畢業，之後去美國主修經濟。佢2008年返香港後就入咗香港有線電視，喺有線財經資訊台度做。

2015年4月8號，梁靜雯懷疑因為工作壓力太大而喺元朗錦綉花園住所燒炭，享年34歲。

## 主持節目一覽
*八點有線財經
*商品有價
*大行報告
*每日樓市

## 參考
*有線女主播疑工作壓力燒炭亡

類:香港燒炭自殺者
鼴鼠

**鼴鼠**係鼩形目其中一個科，下面有3個亞科。佢哋大多數生活喺地底，鍾意掘地。
鼩形目

**鼩形目**係哺乳動物其中一個目，下面有3個現存嘅科，同1個絕種嘅科，佢哋舊時畀人分類做食蟲目。
長葉朱蕉

**長葉朱蕉**（；學名：**'），又嗌**紅鐵*'（），係[[龍舌蘭科]][[朱蕉屬]]嘅常綠灌木或喬木仔，原產[[馬來西亞]]、[[紐西蘭]]同[[波利尼西亞]]。喺[[中國]][[廣東]]、[[廣西]]、[[海南]]、[[西藏]][[喜馬拉雅山]]地區、[[印度]]、[[馬六甲]]、[[馬來西亞]]、[[澳洲]]同[[紐西蘭]]、[[波利尼西亞]]、太平洋群島等熱帶或亞熱帶地區都可以搵到。

==樣==
樣叢生，梗直立，葉簇生喺梗頂，色比較光，帶紅條紋。花淡紅到紫紅，圓錐花序，生喺梗頂，有好細嘅花管。果係紅色嘅漿果。

==用途==
植株可以做庭院嘅綠化同盆栽嘅觀景樹，根、葉、花可以做藥。

==相==


==出面網頁==


*[http://www.efloras.org/florataxon.aspx?flora_id=2&taxon_id=200027601 Flora of China: *Cordyline fruticosa'']
* Sir Apenera Short, a former Cook Islands Queen's Representative (1990–2000) dressed in  tī leaves. http://qbr.melbourne2006.com.au/?s=qbrphotogallerydisplay&gid=83&seq=6

類:朱蕉屬
類:四季常綠植物
類:灌木
類:喬木
類:觀葉植物
類:藥用植物
田鼠

**田鼠**係倉鼠科其中一個亞科，下面有超過廿個屬。佢哋好多都生活喺田野地方。

有啲人會將田鼠當寵物養，亦有啲人會將佢哋當野味食。
倉鼠科

**倉鼠科**係嚙齒目其中一個科，下面有5個亞科，分別有田鼠、倉鼠、林鼠、棉鼠同美洲攀緣鼠。
土狗

**土狗**，又叫**螻蛄**，係直翅目其中一個科，下面有6個現存嘅屬。佢哋嘅外型同蟋蟀有幾分似。
扁藤

**扁藤**（；學名：**）係葡萄科崖爬藤屬嘅一種藤木，原產地喺中國嘅華南、西南地區、老撾、越南、斯里蘭卡同印度。

## 用途
佢可以用嚟做垂直綠化同觀景植物嘅同時，重可以用嚟做藥，可以醫風濕痹痛，腰肌勞損，中風偏癱同跌打損傷。

## 出面網頁
* 扁藤 中醫百科
* 扁藤 中医药网

類:崖爬藤屬
類:藤木
類:藥用植物
直翅目

**直翅目**係昆蟲綱其中一個目，有1.8萬個品種，包括有蚱蜢、蟋蟀、蝗蟲、灶蝦同螽斯。
灶蝦

**灶蝦**，又叫**灶馬**，係直翅目其中一個科。佢哋嘅外型同蟋蟀、蜘蛛都有幾分似。有種講法話成語「蛛絲馬跡」嘅「馬」就係「灶馬」。
白頭翁 (雀)

**白頭翁**，又叫**白頭鵯**、**中國鵯**，係鵯屬其中一個品種嘅雀，係華南、香港、台灣等地常見嘅候鳥，特徵係頭殼頂位置白色。
鵯科

**鵯科**係雀形目其中一個科，亦係一種鳴禽，下面有24個屬。

## 詞源
鵯源於印地語（बुलबुल）或阿拉伯或波斯語（بلبل），意思係夜鶯。
老鷹

**老鷹**（英文：**Hawk**）係對部份鷹科動物嘅稱呼，屬於體形中等嘅猛禽，善於滑翔。鷹係肉食性，嘴彎曲銳利，方便撕開同進食肉塊，腳爪有鈎爪，性情兇猛。食物包括小型哺乳動物、爬行動物、其他鳥類以及魚類。日頭活動。

## 睇埋
*鷹（英文：Eagle）
鴨腳木

**鴨腳木**（；學名：**'）；重可以嗌**鵝掌柴'''（）；佢係五加科鵝掌柴屬嘅常綠喬木或灌木，原產地喺東南亞嘅群島國家嗰帶，喺中國嘅兩廣地區同臺灣都可以見到佢。

## 用途

鵝掌柴唔單止可以用嚟搞庭院觀賞植物嘅同時，甚至佢啲葉同根皮可以用嚟做藥，可以醫流感、跌打損傷等徵狀。

## 出面網頁
* 鸭脚木皮 中医世家
* 鵝掌柴 認識植物網

類:鵝掌柴屬
類:四季常綠植物
類:喬木
類:灌木
類:藥用植物
鷹科

**鷹科**係隼形目其中一個科，下面有8個亞科。佢哋部份品種會叫做鷹或者老鷹。
隼形目

**隼形目**，係鳥綱其中一個目，下面有5個科，包括鷹科、隼科、美洲鷲科、鶚科同蛇鷲科。
藍花楹

**藍花楹**（；學名：**'）；第個名係**藍霧樹**（）或**巴西紫葳**（）或**紫雲木'''（）；佢係紫葳科藍花楹屬嘅落葉喬木，原產地喺南美洲嘅加勒比海附近地區。而家喺阿根廷、玻利維亞、巴西同中國嘅廣西、海南、廣東、雲南、福建等地都可以見到佢。呢樖嘢重係一種比較難見到藍色木本花卉植物。

## 形態
呢樖嘢一般喺夏天同秋天開花，喺好多花開嗰時，成樖嘢都係笪比較靚又清新嘅紫藍色。尤其喺熱帶地區，成日都見到開藍花嘅喬木。

## 適應環境
佢鍾意喺暖濕有陽光嘅環境入面生，但唔禁（）凍。

## 用途
藍花楹既可以用嚟做庭院嘅觀景樹，又可以用嚟做木材。

## 相

Image:Jacaranda mimosifolia leaves in Hyderabad, AP W IMG 6740.jpg|葉
Image:Jacaranda (Jacaranda mimosifolia) in Hyderabad, AP W IMG 6736.jpg|花
File:BlueJacarandaFlowers.jpg|
Image:Jacaranda mimosifolia fruits in Hyderabad, AP W IMG 6737.jpg|果
Image:Jacaranda (Jacaranda mimosifolia) trunk in Hyderabad, AP W IMG 6739.jpg|莖
File:Jacaranda mimosifolia, Martin County, Fla -002.JPG|喺美國佛羅尼達州嘅藍花楹
File:Jacaranda_bhutan.jpg|喺不丹嘅藍花楹
File:Jacaranda_mimosifolia00.jpg|藍花楹嘅木。


## 出面網頁
* 
* 藍花楹 中文百科在線

類:藍花楹屬
類:落葉植物
類:喬木
類:木材
大葉杜英

**大葉杜英**（；學名：**）係杜英科杜英屬嘅常綠喬木，原產地喺中國嘅華南、西南地區、越南同印度。佢可以用嚟做園林嘅風景樹同行道樹。另外，大葉杜英係一樖優良嘅木本花卉。

## 出面網頁

* 大葉杜英 臺灣WIKI
* 大葉杜英 知網

類:杜英屬
類:四季常綠植物
類:喬木
類:行道樹
類:香花樹種
細葉欖仁

**細葉欖仁**（；學名：**'／**'），又叫**非洲欖仁**（）、**法國枇杷**（）或**雨遮樹**（），係使君子科欖仁屬嘅落葉喬木，原產非洲熱帶地區。佢係一個海岸防護樹種。

## 形態
樖嘢嘅樹枝係分層生喺主幹嘅四周圍，每層都係水平兼有序噉向四周圍噉散開啲樹枝出嚟，而枝椏係比較軟熟。樹葉有短絨毛嘅枇杷形；雖然佢嘅樹比較高，但係樹枝幹比較軟熟。佢一般喺春天同夏天嗰時開花。

## 適應環境
呢種樹木既禁（）強風吹、又禁（）鹽分。

## 用途
細葉欖仁可以用嚟做觀景樹，亦可以用嚟做行道樹。

## 出面網頁
* 细叶榄仁 114苗木
* 細葉欖仁 自然系圖鑒

類:欖仁屬
類:落葉植物
類:喬木
類:行道樹
類:海岸防護樹種
文殊蘭

**文殊蘭**（；學名：**'）；第個名係**文珠蘭**（）或**水蕉**（）；喺英文嗰邊嗌**毒燈泡'''（；）；佢係石蒜科文殊蘭屬嘅長年生草本植物，原產地喺亞洲印尼嘅蘇門答臘島嗰邊。

## 用途
佢可以用嚟做觀景植物同藥用植物。
### 藥用價值同毒性

文殊蘭嘅花、葉同鱗莖可以做藥，佢可以醫跌打損傷、刀傷、癰癤腫毒、俾蛇咬嚫嘅嘢，但係唔可以直接食或食得太多。因為佢有石蒜鹼同多花水仙鹼等多種生物鹼，唔小心直接食咗小小就可以搞到嘔，腹痛，先便秘後肚疴，呼吸困難，心跳加快，體溫極速上升等；食得太多會搞到神經系統麻痺到命仔凍過水。

## 相

## 出面網頁

* 文殊兰 Crinum asiaticum 中山大學生物博物館華南地區物種資源與環境
* Crinum asiaticumNature Serve
* Crinum asiaticum中國數字植物標本館植物圖片庫
*文殊蘭, Wenshulan 藥用植物圖像數據庫 (香港浸會大學中醫藥學院) 
 
類:文殊蘭屬
類:草本植物
類:藥用植物
類:有毒植物
類:觀葉植物
類:花卉
香港電視出版

**香港電視出版**係香港一間執咗笠嘅公司，原隸屬電視廣播企業國際（TVEI）。佢係無綫電視（TVB）官方刊物《香港電視》嘅出版社，亦有出版《奪標》、《車主》等第啲雜誌，同埋做博益出版社嘅發行商。

1990年代，香港政府限制企業經營跨媒體業務。1997年5月中旬，無綫電視將香港電視出版賣畀南華早報集團，無綫電視自己出版《TVB週刊》取代《香港電視》；《香港電視》銷量跌好多，無幾耐停刊；而香港電視出版無幾耐執埋笠。
奇門鬼谷

《**奇門鬼谷**》係香港電視廣播有限公司喺1987年拍嘅古裝劇集。呢部劇集從未喺無綫電視翡翠台首播，只係喺1988年4月4號至29號海外推出相關錄影帶。故仔主要係講中國戰國時期嘅鬼谷子。

## 演員一覽
*歐瑞偉 飾 孫　臏
*黃日華 飾 龐　涓
*白　英 飾 鬼谷子
*龔慈恩 飾 司馬靜
*王綺琴 飾 鍾離豔
*劉　丹 飾 聶　雲
*鄭艷鳳 飾 百里香
*黃允材 飾 司馬平
*唐　佳 飾 孫　武
*楊澤霖 飾 孫　喬
*梁潔芳 飾 孫夫人
*林韋辰 飾 孫　卓
*南　紅 飾 孫　蘭
*徐婉薇 飾 淳于潔
*張　雷 飾 淳于猛
*胡美儀 飾 公孫大娘
*黃　新 飾 羊舌先生
*劉家勇 飾 禽　滑
*戴志偉 飾 韓　鷹
*王維德 飾 田　甲
*龍天燊 飾 范　統
*朱鐵和 飾 晏　飛
*鄭藩生 飾 解　龍
*蘇漢生 飾 解　虎
*梁　愛 飾 龐涓母
*陸應康 飾 阿　全
*談泉慶 飾 齊威王
*李家聲 飾 齊宣王
*田永加 飾 魏惠王
*黎冠成 飾 田　忌
*李海生 飾 神谷子
*羅麗娟 飾 二　娘
*黎耀祥 飾 弟　子
*褚肇祺 飾 弟　子
*何志培 飾 弟　子
*駱俊文 飾 弟　子
*陳國志 飾 弟　子
*姜偉南 飾 弟　子
*黃澤民 飾 弟　子
*袁忠義 飾 弟　子
*潘文柏 飾 弟　子
*姚正菁 飾 小　倩
*譚一清 飾 楚　堅
*凌　漢 飾 鄒大夫
*江　寧 飾 泉　叔
*梁少狄 飾 張　俊
*朱　剛 飾 道　士（第1集）
*承　恩 飾 陳老爺（第1集）
*陳惠瑜 飾 陳夫人（第1集）
*黃英耀 飾 苗　人（第5集）
*蔣奕明 飾 苗　人（第5集）
*薛純基 飾 苗人族長（第6集）/ 囚　犯（第18集）
*吳華山 飾 侍　衛（第7集）
*吳瑞庭 飾 侍　衛（第7集）
*游　飆 飾 侍　衛（第7集）
*石毅魂 飾 客棧老闆（第7集）/ 太　醫（第18集）
*黃思恩 飾 兵　士（第7集）/路　人（第13集）
*范秋生 飾 黑衣人（第7集）
*淩禮文 飾 秦國使者（第7集）
*陳中堅 飾 燕國使者（第7集）
*何壁堅 飾 趙國使者（第7集）/ 熊文亮（第20集）
*周煥培 飾 將　軍（第7集）
*談錦泉 飾 將　軍（第7集）
*羅　鴻 飾 韓國使者（第7集）
*劉超凡 飾 魏國使者（第7集）
*張耀星 飾 楚國使者（第7集）
*陳紹華 飾 刺　客（第7集）
*孫季卿 飾 賓　客（第8集）
*羅本能 飾 賓　客（第8集）
*吳博君 飾 莊　客（第10集）
*黎璧光 飾 莊　客（第10集）
*曾慧雲 飾 阿　朱（第11集）
*梅　蘭 飾 阿朱母（第11集）
*麥子雲 飾 公　差（第13集）
*焦　雄 飾 江　彬（第13集）
*馬慶生 飾 馬文祺（第13集）
*田　青 飾 鄒大夫（第14集）
*俞　明 飾 管　家（第16集）
*顏昭雄 飾 軍　官（第16集）
*林文龍 飾 兵　士 （第16集）
*鄧汝超 飾 宦　官（第17集）
*曹　濟 飾 楚國使者（第17集）
*麥長青 飾 軍　官（第17集）
*龍炳基 飾 兵　士（第18集）
*江明輝 飾 兵　士（第18集）
*周天得 飾 平手下（第19集）
*張志強 飾 平手下（第19集）
*叢世權 飾 齊　兵（第20集）
*曹德堅 飾 齊　兵（第20集）

## 參考資料
黎雪瑩

**黎雪瑩**（英文：**Snow Lai**，），係香港模特兒，2008年入行，拍過唔少廣告，包括八珍、Fibe-mini等，2010年做過香港動漫電玩節宣傳女郎，2011年開始做埋主持。佢2010年同2011年都報名參加香港小姐，但最後都無正式入圍。佢亦參加過2011年亞洲電視交友節目《撻着》。

2016年1月，黎雪瑩喺第50屆工展會代表威馬企業攞到工展小姐冠軍。

## 主持
*2011-2012香港賽馬會「馬上全接觸」主持 
*飲食娛樂網站GoodShow節目主持
*道通天地電視頻道「懶人好煮意」節目主持
*道通天地電視頻道「玄來係呢度」節目主持 
*太古城中心冰上皇宮2012整鬼整怪萬聖節溜冰派對夜司儀
*太古城中心冰上皇宮除夕冰上倒數派對司儀
*第10屆電視傳媒足球盃午餐聚會司儀
*2011電腦通訊節Norton攤位活動司儀

## 廣告
*八珍
*Fibe-mini
*Pizza Hut — 芝味舞台
*太興奶茶 
*電訊管理局 — 留意數據用量 輕鬆流動上網 
*HP — 反騙「財」騙「色」  認清HP防偽標籤 
*低碳生活@香港之低碳短片fun享比賽
*法國雙飛人藥水 — 導遊篇
*維柏健護道小紅莓 

## 參考
*黎雪瑩衝出香港向Lena偷師
*動漫江若琳唔認豬扒博多鋪
*去年唔入圍速洗底索版張靜初變臉再戰港姐
*威馬黎雪瑩工展小姐奪冠
印度奶茶

**印度奶茶**（印度文:मसाला चाय，意思係「香料茶」）係印度式奶茶，用紅茶茶葉沖，加埋幾種印度香料（譬如薑、桂皮、八角、茴香、胡椒、肉豆蔻、丁香），最後加牛奶同食糖調味。